open-index/open-wikipedia-markdown huggingface dataset:
Usito

**Usito**（，，意指 ｢通用語字典｣）係一本加拿大出嘅免費網上法文詞典，亦係第一本網上字典專門描述喺加拿大魁省通用嘅法文，收字大約6萬，當中大約1萬字係魁北克法文獨有或者喺魁北克法文有唔同意思，收錄原則着重書面語。

字典由舍布碌大學（）設計，開發期間原名 **Franqus**，試用版2009年9月推出，當時收字大約5萬，正版2011年完成，本來打算收錢，2012年仲成立埋一間叫 （）嘅出版社，但係結果喺2019年10月決定畀人免費用。

呢本字典本來打算出埋實體版，但係結果冇出。

喺魁省，佢原則上係除咗實體字典之外可以喺中學標準大考用嘅字典之一，但係淨係平時用開先准用。

## 出面網頁
* 

## 註

## 參考資料
賊美人

**賊美人**可以係：
* 賊美人 (1942年)，一齣1942年嘅大陸劇情片，孫敬執導，李绮年、文逸民主演。
* 賊美人 (1966年)，一齣1966年嘅香港粵語長片，楚原執導，謝賢、江雪主演。
賊美人 (1966年)

（）係1966年嘅一齣港產黑白粵語時裝劇情片，由楚原執導，謝賢、江雪領銜主演。

## 情節
私家偵探司徒夫見到有個黑衣人潛入胡醫生間大宅，於是跟蹤睇下，發現個黑衣人竟然係死咗嘅胡醫生個女兒胡若蘭。司徒夫喺若蘭個未婚夫趙一之口中得知，若蘭唔只係精神分裂，有雙重人格，而且重鍾意招蜂引蝶，司徒夫出於同情，答應幫一之調查若蘭嘅行蹤。司徒夫跟蹤若蘭，發現佢喺別墅同阮長興幽會，於是話俾一之知。司徒夫繼續調查若蘭，見到若蘭同長興被人追殺，令到司徒夫覺得好疑惑。之後若蘭同長興將司徒夫呃到去別墅，同佢講出件事真相，司徒夫於是聯同若蘭、長興合力揭發一之嘅惡行，將佢繩之於法。

## 演員陣容

## 參考
*
*賊美人 (1966)（香港影庫 HKMDB）
再生能源基建集團

**再生能源基建集團**（LSE：TRIG；英文：The Renewables Infrastructure Group）係一間英國嘅大型投資信託公司，主要業務係投資再生能源發電資產。間公司係喺2013年成立，係富時250指數（FTSE 250 Index）嘅成分股。主席係理察摩斯（Richard Morse）。 

## 營運
截至2021年12月31號，再生能源基建集團營運緊83個發電項目，總發電容量係2,200兆瓦（2.2GW）。根據2024年嘅中期報告，公司喺英國及歐洲嘅總發電容量係2,700兆瓦（2.7GW），2024年上半年總發電量係3TWh。

## 參考

## 類似公司

* 長江基建（LON: CKI）

## 外部連結

* 公司網站（只有英文版）
Pong kyubi

**Võ Huỳnh Ngọc Phụng**（，）係越南網絡紅人、模特兒。成名自當地《The Face 2017》、《Sexy Forever Model》節目。佢喺2019年一個車展上露點走光，引起各國媒體、網民關注。漢名「武惠玉鳳」、「武黃玉」都係咁譯過嚟。

## 涉事
### 車展露點引網暴
胡志明市SECC舉行「2019年越南車展」期間，武黃玉一身藍色緊身洋裝，喺「Vingroup」嘅新車Vinfast LUX A2.0旁擺出各種撩人甫士，過程中成日調整自己嘅洋裝，鏡頭拍到佢多翻露點，但佢無在意，好自然，引起多間報紙報導，傳到漢字文化圈引熱議，評價兩面。佢噉樣做被指係「故意」。有要求當局對佢實施行政處罰。

## 參演
### 電影

* Trà táo đỏ
* MV Xin em đừng yêu anh
* Voi rừng

## 睇埋
* 色情

## 參考資料

## 出面網頁
* 
* 
*
情俠情仇

（，又叫做**Affection and Hatred of the Knight**）係1964年嘅一齣港產黑白粵語古裝愛情武俠片，由左几執導，謝賢、嘉玲主演。

## 情節
大賊蓋雄彪搵馬展鵬幫手，向鏢頭秦明尋仇。雄彪殺咗秦明無辜嘅老婆，展鵬勸佢唔聽，重俾雄彪殺埋。秦明個女兒秦少華幫阿爸護送鏢銀，途中遇到情俠馬雲龍，兩個鬥氣之下竟然情愫暗生。雄彪同個女素貞為咗投靠黑風堡，就劫走咗少華嘅鏢銀，少華追尋鏢銀，俾雄個女素貞打傷重捉埋。雲龍去救少華，利用素貞對佢嘅情意偷解藥。金鏢霸秦明趕到，雲龍誤信雄彪講，以為阿爸展鵬係秦明殺嘅，就同秦明大打出手，少華為咗秦明，放暗器打傷雲龍。素貞為咗救雲龍，於是講出當日雄彪殺展華同少華阿媽嘅真相。雲華、少龍冰釋誤會，聯同其他俠士殲滅咗黑風堡班大賊。

## 演員陣容

## 參考
*
*情俠情仇 (1964)（香港影庫 HKMDB）
爾朱榮

**爾朱榮**（），字**天寶**。係南北朝時代北魏嘅軍閥、權臣。佢參與鎮壓六鎮之亂後俾朝廷重用，之後因為胡太后暗殺咗魏孝明帝，528年5月佢起兵打進洛陽殺咗胡太后，扶持孝莊帝繼位。喺掌權後做太原王、大丞相同天柱大將軍，並發動河陰之變處決咗許多官。530年11月喺皇宮俾孝莊帝派兵暗殺咗。

## 攷
*《魏書/巻74》
*《北史/巻48》
珀悅

**珀悅** （Lohas Park）係澳門嘅一個私人屋苑，響澳門路環島聖方濟各堂區茉莉街（Rua do Jasmim）33號。

## 背景
根據土地工務局提供嘅樓花數據，呢個項目佔地面積2260平方米，提供217個住宅單位，199個車位，同10個鋪位。

## 參考
放·逐 (歌)

《**放·逐**》係由中國男歌手汪蘇瀧作曲同演唱、周耀輝填詞嘅歌。呢隻歌喺2024年7月27號以單曲形式發行。

## 參考資料
斑斑 (狗)

**斑斑**係台灣總統賴清德飼養嘅一隻狗，賴清德喺2024年6月嘅時候首次喺屏東縣動物之家同佢見面，去到8月17號正式公開佢嘅身份，部分媒體對佢冠以第一寵物稱號。

斑斑本身係流浪狗，曾經因為陷阱而截肢。賴清德曾經表示，為迎接斑斑嘅入住，佢做咗好多準備功夫，包括睡窩、水碗、餐具、玩具等等。賴清德仲為佢進行「入厝」儀式，並得到副總統蕭美琴送上寵物食品。另外，喺賴清德公佈消息之後，前總統蔡英文亦對狗狗公開祝賀，並且多謝賴清德。

賴清德亦喺在YouTube頻道公布「賴桑與我」全新第二季企劃，第一集就係「斑斑入厝派對」。
## 參考來源


類:臺灣狗
蕭美琴

**蕭美琴**係台灣民主進步黨嘅政治人物，現任台灣副總統。佢曾經擔任過台灣駐美代表、國家安全會議諮詢委員、國際自由聯盟副主席、亞洲自由民主聯盟秘書長、民進黨國際事務部主任，仲有四屆立法委員。佢亦係民進黨首位喺花蓮縣成功攞到過半選票嘅民選公職人員。蕭美琴自2008年開始擔任2049計畫研究所嘅顧問，亦喺2020年至2023年間擔任駐美代表。

## 參考來源
2002年汗卡拉嘅米26墜機事件

喺2002年8月19號，一班車臣武裝戰士用 MANPAD（中文：單兵便攜式防空；英文：Man-Portable Air-Defense）系統，擊落咗一架俄羅斯米26直升機，導致127個俄羅斯士兵死咗，係直升機航空歷史上最多人命損失嘅事件。 呢單嘢係俄羅斯軍隊遇到嘅最致命航空災難，亦都係1999年第二次車臣戰爭開始以嚟，單日內死得最多軍人嘅一日。

## 攻擊

喺2002年8月19號，車臣分裂分子發射咗一支俄羅斯製造嘅 9K38 Igla 肩射、熱追蹤地對空導彈，擊中咗第487獨立直升機軍團嘅一架超載嘅米26重型運輸直升機，架機喺車臣首都格羅茲尼附近嘅汗卡拉空軍基地急降、墜毀同埋燒毀咗。直升機係運送緊屬於唔同單位嘅142名士兵同軍官，大部分係嚟自北奧塞梯-阿蘭共和國（Republic of North Ossetia–Alania）Mozdok 市嘅俄羅斯空軍基地嘅第20警衛機動步槍師（Guards Motor Rifle Division）。

根據俄羅斯軍事分析師 Pavel Felgenhauer 嘅講法：

直升機裡面好多漏出嚟嘅油，機門又卡住咗，開唔到。只有5個機組人員同埋29個乘客能夠用駕駛艙嘅艙門成功逃生。喺跟住嘅幾日，其中14個幸存者因為嚴重燒傷而死咗。

喺墜機後，嚟自汗卡拉嘅俄羅斯部隊立即開始搜索襲擊者，不過只係搵到用過嘅 Igla 導彈。

## 事發後
喺2002年8月21號，俄羅斯總統普京宣布遇襲嘅第二日係全國哀悼日，因為呢場災難被媒體叫做「第二次庫爾斯克事件」（指嘅係2000年8月12號喺巴倫支海發生嘅庫爾斯克潛艇災難）。 分離主義新聞機構高加索中心（Kavkaz Center）形容呢次墜機係「車臣戰士兩年嚟最大嘅破壞行為」。包括《消息報》（Izvestia）在內嘅一啲俄羅斯媒體對軍方「如常咁」試圖隱瞞呢單嘢嘅傷亡數字表示憤怒。呢次墜機導致俄羅斯軍隊嘅航空司令維塔利巴甫洛夫（Vitaly Pavlov）上校被停職，佢後嚟喺九月辭埋職。第487兵團嘅團長，Anatoly Kudyakov中校亦都因為疏忽而被定罪，原因係佢容許直升機超載，不過佢最終被判無罪。

喺9月24號，美聯社喺土耳其嘅一間新聞機構嗰度攞到直升機墜落嘅片段，同埋車臣分離分子「總統」Aslan Maskhadov 嘅聲明，佢話：「呢架就係喺汗卡拉附近著火同跌落嚟嘅直升機，佢俾我哋嘅 Igla 防空導彈擊中咗。」 呢段片亦都係第一個影片顯示 Maskhadov 用伊斯蘭徽章同國旗，而唔係車臣國旗，同埋將佢身邊嘅戰士叫做「我哋嘅聖戰者」（our mujahideen），呢個影片俾出界視為佢明顯而突然噉轉向伊斯蘭教。

喺一餅無註明日期嘅錄影帶嗰度，Maskhadov 回憶起俄羅斯調查人員早期嘅官方版本，即係直升機因為技術困難而墜機，之後先至改口話架直升機係俾人擊落嘅；然後佢向據講係射落架直升機嘅戰士送咗一支手槍。 分離分子喺同一個月用 REN TV 頻率喺車臣嘅電視上播出錄影片段。

相信摧毀直升機嘅導彈係由格羅茲尼（Grozny）郊區嘅其中一間俾打仗破壞咗嘅五層高公寓嗰度發射出嚟。俄羅斯軍方為咗回應米-26被擊落，喺11月，喺親俄嘅車臣政府抗議之下，俄軍仍然將基地附近嘅已經處於半摧毀狀態嘅汗卡拉住宅區嘅幾棟建築物拆毀。最初 Boris Podoprigora 上校堅決否認，但係後嚟俄羅斯軍方發言人 Ilya Shabalkin 少將承認，佢話呢個行動嘅目的係阻止戰士喺基地附近嘅建築物埋伏。

結果有大約100個家庭無家可歸，而 NTV 報導話俄軍只係俾咗好短時間俾佢哋撤離，所以只可以攞啲簡單嘅個人隨身財物。關於呢件事，Shabalkin 將軍評論話當地居民「一直睇住啲匪徒準備恐怖襲擊，但係冇將佢哋嘅計劃通知執法人員」，咁做「被[俄軍]認為係教唆非法武裝組織，同埋參與犯罪陰謀」 。

對呢單嘢，俄羅斯車臣國家杜馬副總統 Aslambek Aslakhanov 要求車臣最高軍事指揮部作出解釋。喺八月，又有一架載咗兩個俄羅斯高級軍事官員嘅米-8直升機墜機，造成機上所有人死亡，據講呢次係由格羅茲尼嘅十月鎮（Oktyabrsky）地區發射嘅導彈引起嘅。

米-26 直升機嘅設計係可以載80個士兵，不過墜毀咗嘅直升機載咗142個乘客（根據 Timur Aliyev 嘅講法，「呢個本身就表明俄羅斯軍方唔願意用公路調兵，就算係喺北車臣呢啲遠離叛軍中心地帶嘅地方」）。據BBC引述《生意人報》（Kommersant）嘅報導，「米-26 經常飛去汗卡拉，機上載住100到110人，加上大量貨物，包括平價嘅 Ossetian 伏特加。」

Felgenhauer 寫話：「我曾經有一次搭過一架米-26，由莫茲多克去格羅茲尼，同大約50個服務人員同記者一齊，架直昇機仲載住一大堆，數以噸計嘅炮彈同其他彈藥。」 喺2003年，負責派遣直升機嘅俄羅斯官員，Alexander Kudyakov 中校，被指控疏忽同違反飛行規定，並被判有罪。 真理報（Pravda）評論話 Kudyakov 「必須成為代價羔羊」，而根據 Kudyakov 本人嘅講法，法官話佢一開始就應該拒絕去車臣。

一個被指控運送導彈、準備發射同拍攝襲擊嘅車臣人，27歲嘅格羅茲尼居民 Doku Dzhantemirov，喺2004年4月被判犯咗策劃同進行「恐怖行為」。佢被控「恐怖主義、預謀謀殺同特別殘忍、匪徒行為同埋企圖謀殺軍人」而被判終身監禁，亦都被判需要向每個受害者嘅親戚支付10萬盧布（3500美元）同埋支付5萬盧布（1720美元） ）俾每個幸存者。 喺審判中，Dzhantemirov 堅持自己唔係恐怖分子，而係Ichkeria 州嘅士兵。另外，俄軍繼續搜索4個被指參與襲擊嘅車臣人。

## 參考
川江號子

《**川江號子**》係由董玉方同舟也填詞，舟也作曲，譚維維演唱。

## 創作名單

*演唱：譚維維
*填詞：董玉方、舟也
*作曲：舟也
*編曲：舟也、劉九佑、Monster. Z
*中國鼓：李文博
*古箏：繆青、華鈺敏
*琵琶：李宗勵、王野平、寒蘇
*結他：劉迦寧、宋宇
*低音結他：周冠辰
*鼓手：王瀾
*鍵盤：高做

## 參考資料
山旮旯拯救隊

《**山旮旯拯救隊**》（）係香港MakerVille製作嘅遊埠節目，由黃奕晨、王鋒、許綽婷同狄達主持，2024年9月2號到20號逢禮拜一到五23:00－23:30喺香港電視娛樂ViuTV播出。節目主持會去臺灣偏遠嘅地區（「山旮旯」）旅行，了解咩叫「地方創生」。

## 每集一覽

## 出面網頁
*ViuTV：山旮旯拯救隊

## 電視節目變遷
蕭何元鳳

**蕭何元鳳**，香港親中派商人。
## 部分公職
*博愛前總理
*善德基金會副主席
*協力創新基金會主席
## 個人生活
佢係中醫嘅支持者，除咗本身係內地藥業和順堂嘅股東，亦曾經公開話「中醫醫未來，西醫醫現在」。

## 家庭
蕭潔嵐係佢囡囡。

## 政治立場
佢嘅政治立場係親中派，由佢擔任主席嘅協力創新基金會，曾經主辦『國家安全意識兒歌填詞比賽』，宣傳北京未經諮詢或香港人同意，強行訂立嘅《港版國安法》。佢自己甚至有份擔任比賽評判。

## 參考來源
石翠珊

**石翠珊**，香港親中派人士，協進同行創辦人，非華裔中國律師。

## 政治立場
佢係香港親中派一員。主張加強非華裔青少年對中國國家身份嘅認同，又曾經話要多元種族慶回歸，亦曾經喺一啲社區事務同何君堯合作。

## 外部連結

* 

## 參考來源
附著形態素

**附著形態素**（）係一類形態素，句法上似可以單獨存在嘅字詞，但係佢哋喺音系上「依賴」語句入面嘅其他字詞同短語。例如喺英文入便，the 同 for 喺句法上似自成字詞，但係佢哋喺重音規律上就要「依附」喺周圍嘅字詞嗰度。

## 睇埋
*構詞
*句法
滴水一生

《**滴水一生**》係由唐恬填詞，孫楠作曲同演唱。呢首嘅喺2024年7月26號發佈。

## 創作名單

## 參考資料
國家氣象局

**國家氣象局**（英文： National Weather Service ， NWS ），係美國聯邦政府（United States Federal Government ）轄下嘅一個機構，目的係向公眾提供天氣預報、危險天氣警告同埋其他同天氣相關嘅資料。佢係美國商務部嘅國家海洋同大氣管理局（  National Oceanic and Atmospheric Administration，NOAA）分部嘅一部分，總部喺華盛頓大都會區嘅馬利蘭州銀泉。呢個機構由1890年開始就叫做美國氣象局（United States Weather Bureau），喺1970年改用佢依家呢個名。

氣象局透過一系列嘅國家同地區嘅天文台，同埋122個地方天氣預報辦公室（Weather Forecast Offices，WFO ）執行佢嘅主要任務。由於 NWS 係美國聯邦政府嘅一個機構，所以佢嘅大部分服務都係公開嘅，而且係免費嘅。

## 參考
A440

**A440**（或者寫 **A=440Hz**），又叫**國際音準**，係國際標準化組織定出嚟嘅音高標準，指概念上嘅 A4（即係中央 C 對上嘅第一個 A 音）用頻率係 440 赫嘅聲實現出嚟，用嚟調音用，原理係喺某個調律之下，將 A4 鎖定咗喺 440 赫之後，就可以搵到成件樂器應該產生嘅其他正確頻率。呢個標準由國際標準化組織喺1955年以建議形式推出，當時叫 R 16，1975年變成標準，叫 ISO 16，容許 A440 有 0.5 赫嘅誤差。

用 A440 嚟調音並唔係20世紀嘅嘢，其實早喺19世紀已經由 Johann Scheibler 喺1834年嘅德意志自然研究會議（）提出。

## 採用情況
A440 目前係業界標準，即係所有現代樂器出廠嗰陣都係調到 A440。

不過，雖然話係標準，但係實際上並唔係人人跟，例如紐約愛樂樂團用嘅音準係 A442，而歐洲嘅一啲管弦樂團就會用 A443 或者 A444。演奏巴洛克音樂嘅樂團同樂手一般亦唔會用 A440。

鋼琴調音嘅時候，如果冇實際需要，個琴嘅狀況又唔許可，師傅亦未必會夾硬調到 A440。言下之意係，喺現實當中，如果一隊樂隊有件樂器係鋼琴，好多時會係用鋼琴彈出嚟嘅實際音嚟調其他嘅樂器，而唔會盲目咁調到 A440。

## 參考資料

## 註
迷惘 (搞清楚)

**[[迷惘]]**係種精神狀態，亦可以係指：
*香港歌手郭小霖嘅歌曲，收錄喺佢嘅《不准喧嘩》專輯入面
**香港歌手梁詠琪亦有翻唱呢首歌，收錄喺佢嘅《Capitulo》專輯入面
*馬來西亞歌手葉俊岑嘅歌曲，收錄喺佢嘅《Let Us Try》專輯入面
西部站 (芝加哥地鐵粉紅綫)

（）係芝加哥地鐵粉紅綫嘅一個地鐵站，位於芝加哥。乘客可以喺呢個站轉乘至鄰近西部大道站嘅Metra BNSF綫。

## 上下站

## 攷
社畜再培訓先導計劃

《**社畜再培訓先導計劃**》（）係由香港MakerVille出品、香港Studio VO製作嘅電視劇，王智德、林宣妤、麥沛東、唐浩然、楊雅文、羅允芝等主演，並喺2025年7月28號到8月15號逢禮拜一到五21:30 - 22:30喺ViuTV首播。故仔用幾位成年人畀公司指派去讀小學四年班做題材。

## 角色
### 拾圓集團

### 勤識小學

### 其他角色

## 每集一覽

## 歌曲

## 軼事
*呢套劇喺2024年8月22號舉行開鏡拜神儀式。
*呢次係趙君瑜、林子峰同陳祉妍第一次拍電視劇。
*呢套係孫慧雪同張潔蓮第一套拍嘅ViuTV劇。
*呢套劇繼續用翻播網上節目《製作中》替代正式製作特輯，喺2025年7月26號禮拜六23:40-23:45同7月27號禮拜日23:25-23:30播。

*第5集麥沛東喺「一分鐘天才表演」中嘅朗誦表演，還原返呂爵安小學時參加朗誦比賽嘅表現，成功引嚟本尊留言"OMG"。
## 拍攝地點
*勤識小學取景地點係東華三院蔡榮星小學。
*拾圓集團地下大堂取景地點係KTR350，而拾圓集團辦公室、新創現代辦公室取景地點係太豐匯。
*勤識小學上體育堂係喺車公廟路遊樂場內嘅滾軸溜冰場。
*童年余暉教童年伊頌詩踩單車係喺錦田鄉村俱樂部。

## 節目調動
*2025年7月31號：由於19:00-21:55直播《香港足球盛會 2025: 健絡通盃 - 阿仙奴 對 熱剌》，所以第4集延後到21:55-22:55播出。
## 獎

## 註

## 參考

## 出面網頁
*ViuTV：社畜再培訓先導計劃
*MakerVille：社畜再培訓先導計劃
*
*

*ViuTV：製作中 第157集｜自備汗水 - 防曬自動補上
*ViuTV：製作中 第158集｜小學雞 Get Set, Go! 爭奪比賽「最後一名」
*ViuTV：製作中 第159集｜大自然分娩 學講羊咩話？
*ViuTV：製作中 第160集｜社畜造星
*ViuTV：製作中 第161集｜小學招生 Open Day 歡迎超齡學生入讀
*ViuTV：製作中 第162集｜粵語開聲教室 x 升級英語大師班

## 電視節目變遷
陳立品

**陳立品**（英語：Chan Lap Ban，），原名**陳慧芳**，係香港甘草演員。佢喺泰國出世、原籍廣東省南海市區，1946年出道，活躍電影圈，有份演出嘅粵語長片超過450部，1970年代加入無綫電視發展，擔任過唔同演出嘅角色扮演，一做過無綫電視同香港電台、1990年7月18號，係喺調景嶺過身。

## 參考

類:祖籍南海
類:香港天主教徒
類:香港女演員
立品
白堡阿爾巴

**白堡阿爾巴**（）係匈牙利塞克什白堡嘅職業籃球球會，依家打緊匈牙利甲一級籃球聯賽。

## 榮譽
*匈牙利甲一級籃球聯賽冠軍：1998年、1999年、2000年、2013年、2017年
*匈牙利籃球盃冠軍：1999年、1990年、2013年、2017年

## 參考


## 連出去
*官方網站
安羅科薩斯法馬古斯塔

**安羅科薩斯法馬古斯塔**（）係塞浦路斯阿莫霍斯托斯一間職業足球球會，依家踢緊塞浦路斯甲組足球聯賽。

## 榮譽
*塞浦路斯甲組足球聯賽冠軍：1949–50年、1956–57年、1957–58年、1959–60年、1961–62年、1962–63年、1994–95年、1996–97年、1997–98年、1998–99年、1999–2000年、2004–05年、2007–08年
*塞浦路斯盃冠軍：1948–49年、1958–59年、1961–62年、1963–64年、1970–71年、1974–75年、1997–98年、2001–02年、2002–03年、2006–07年、2020–21年
*塞浦路斯超級盃冠軍：1962年、1995年、1998年、1999年、2000年、2007年

## 參考


## 連出去
*官方網站
槳扇引擎

**槳扇引擎**（propfan engine），又叫做開放式轉子引擎（open rotor engine）、開放式風扇引擎（open fan engine）、或者冇管道風扇（unducted fan；同管道風扇相反），係一種喺概念上同渦輪螺旋槳引擎（turboprop）同渦輪風扇引擎（turbofan）有關嘅引擎，但係操作原理好唔同。呢個設計係為咗提供渦輪風扇嘅速度同性能，同埋渦輪螺旋槳嘅慳油。槳扇引擎嘅風扇通常係設計成大量短、扭曲嘅刀片形狀，同渦輪風扇引擎嘅（管道）風扇相似。因為呢個原因，槳扇引擎被描述為「冇管道風扇」（unducted fan，UDF）或者「超高旁路渦輪風扇」（ultra-high-bypass turbofan，UHB）。 

槳扇引擎喺設計上同渦輪風扇引擎有啲似，風扇都係由渦輪直接帶動，中間無經過「波箱」（gearbox）減速。槳扇引擎嘅外型同渦輪螺旋槳引擎有啲似，但係渦輪螺旋槳引擎嘅螺旋槳係由「波箱」帶動嘅，所以轉動嘅速度比較慢。

因為槳扇引擎嘅渦輪同槳扇之間無「波箱」減速，槳扇嘅轉速好高，所以槳扇引擎嘅槳扇設計同渦輪螺旋槳引擎嘅螺旋槳好唔同，有啲槳扇引擎會用雙渦輪雙層槳扇結構，兩層槳扇嘅轉動方向相反，咁樣就可以提高效率。由於結構類似於渦輪風扇發動機，又無風扇管道，槳扇引擎經常俾人叫做無限高旁通比嘅渦輪風扇引擎。

## 參考
洛歇馬田 F-22 猛禽

**[[洛歇馬田]] F-22 [[猛禽]]**（Lockheed Martin F-22 Raptor）係由洛歇馬田同埋波音幫美國空軍（ USAF ）開發同生產嘅雙引擎、全天候超音速隱形戰鬥機。係美國空軍先進戰術戰鬥機（ Advanced Tactical Fighter，ATF ）計劃嘅其中一隻產品，呢架飛機係設計成空中優勢戰機，但亦都擁有地面攻擊、電子戰同信號情報能力。洛歇馬田係 F-22 嘅主承包商，佢哋製造咗大部分 F-22 嘅機身同武器系統，同埋最終組裝，而計劃合作夥伴波音就負責整機翼、後機身、航空電子集成同埋訓練系統。

F-22 喺1997年首次飛行，係洛歇馬田 YF-22 嘅後代，喺2005年12月以 F-22A 嘅名義正式投入服務之前，佢曾經用過 F-22 同 F/A-22。雖然美國空軍原本計劃總共買750架 ATF ，但係後嚟買嘅數量縮減到381架，而計劃最終喺2009年被削減到195架 —— 其中187架係運作型號 —— 因為高成本而引起嘅政治反對，又因為生產嘅時候無空對空能力，同埋開發咗更加實惠同多功能嘅 F-35，所以最後一架 F-22 飛機喺2012年交付之後就停產咗。 

經過長期嘅開發同初期嘅運作困難， F-22成為美國空軍高端戰術空中力量嘅重要組成部分，用嚟執行空對空任務。雖然呢架飛機係為咗反空行動（counter-air operations）而設計，但係佢亦都喺中東對伊斯蘭國（Islamic State）同阿薩德聯盟（Assad-aligned）部隊進行過攻擊同電子監控。 美國空軍計劃繼續將 F-22 做戰鬥機機隊嘅基石，直到佢俾「下一代空中優勢」（Next Generation Air Dominance）戰鬥機所接替為止。

## 參考
登打士廣場 (多倫多)

**Sankofa 廣場**（，寫成漢字：**慎高花廣場**，），舊名**登打士廣場**（），係加拿大安省多倫多嘅一個公私合營嘅廣場，2003年5月30號正式啟用，其中一個特式係地下有20個會噴水嘅竉。

佢佔地只係差唔多一畝，但係可以容納一萬人左右，設計嘅係多倫多本地嘅建築師 James Brown 同 Kim Storey，起好嗰陣有評論人認為係多倫多第一個歐陸式廣場，但係彌敦菲臘廣場其實都係歐陸式公共廣場。

## 交通
廣場喺多倫多市中心，位置喺央街夾登打士街東南角，地鐵1號綫嘅登打士站有出口直出。亦可以搭多倫多公車局嘅、同。

## 工程
廣場2002年11月落成，2003年5月30號正式啟用。

## 營運
收地起廣場嘅想法喺1990年代出現，取代咗原先政府打算修復建築物外觀嘅計劃，支持者喺安省市政委員會審批嗰陣話新廣場會係公共廣場，但係喺2001年立法成立咗一個主要由商家操控嘅登打士廣場管理委員會，變咗雖然廣場塊地屬於政府，但係管理上其實係公私合營。

管理個廣場嘅呢個管理委員會由15人組成，當然委任嘅係第13選區（多倫多中區，）市議員，其餘10個由市政府委任（主要係附近商戶），另外四個係市政府或者市政府機構嘅職員。喺2005年前曾經規定要自負盈虧。

## 開幕
2003年5月30號，登打士廣場正式開幕，開幕節目包括音樂、雜技、舞蹈、煙花等等，但係當時個廣場其實仲未完工，包括一啲燈柱同檯櫈都未有。

## 名
多倫多星報記者 Lakey 話，杜魯多過身之後，政府有考慮過叫佢做杜魯多廣場，不過覺得唔搵贊助商畀錢改名蝕咗，所以冇做到，到最後都淨係叫 ，不過雖然英文名有提央街，喺加拿大，無論係粵語定另一種中文口語，中文通常都唔提，直接就叫**登打士廣場**。

2020年，因爲佐治弗萊案，世界各地爆發黑人維權運動；因為亨利登打士同推遲廢除奴隸制度有關，多倫多有社運人士發起請願登打士街改名，結果市議會喺2021年通過所有紀念登打士嘅市府設施都全部改名。

廣場嘅新名喺2023年12月14號公布，新名 ｢** 廣場**｣ （**慎高花廣場**）係加納文化入面嘅一個概念，由加納嘅特威話直譯大概係 ｢返去拎返嚟｣，寓意 ｢回憶過往嘅教導，重新化為己用，等大家一齊向前｣、｢喺過去搵樣好嘢返嚟去建設一個好啲嘅將來｣ 或者 ｢認識過去、活出現在、展望將來｣。

廣場喺2024年改名；預咗，不過管理委員會指可能會再超支近五十萬，但係市政府預期超支費用會來自規劃法第37條（）嚟嘅資金。舊名已經喺2024年5月拆咗，新牌預計喺年底前安裝。

## 出面網頁
* 

## 參考資料

## 註

## 參考書目


* 

* 

* 

* 

*
Now直播台

**now直播台**（），係香港第三個新聞現場直播頻道，呢個台喺2007年4月18號啟播，先以試播形式播映，主要直播立法會會議、記者會、大型活動等，亦有節目重溫。同本台相似嘅頻道包括無綫新聞台同港台電視32。

2015年11月30號起，now直播台由4:3改為以16:9標清格式廣播，並已經成為免費頻道。2017年1月10號起，大部分直播節目亦同時透過Now新聞Facebook專頁進行直播。

## 資訊列
now直播台嘅資訊列同now新聞台同小異：同嘅係now直播台嘅資訊列同樣會顯示簡短新聞、時間及天氣資訊，異嘅係天氣及時間資料會喺螢幕上方，而簡短新聞資訊則會喺螢幕下方。但現已取消簡短新聞資訊。如節目提供雙語服務，會提醒觀眾按「Audio」按鈕選擇所需語言。
登打士廣場

**登打士廣場**可以指
* 登打士廣場 (多倫多)，加拿大嘅一個廣場
* 登打士廣場 (香港)
生產率 (語言學)

語言學上講嘅**生產率**（粵拼：；）係指一條語言規則產生新字詞或者新形式嘅能力。

## 構詞生產率

構詞上講嘅生產率，基於兩條原則：
#喺構詞上，有好多嘢都有可能發生，但某啲嘢比較大機率發生。
#是但攞一種語言，都有無限咁多個字詞係有可能變成呢種語言嘅字詞嘅，但係喺呢啲可能字詞當中，有一啲會比較大機會真係成為到呢種語言嘅字詞。

## 句法生產率

## 量度方法

## 影響因素

## 語言學習

## 語言演變

## 睇埋
*造詞法
*詞形變化
*語言類型
伊奇克里亞車臣共和國

**伊奇克里亞車臣共和國**（英文：The Chechen Republic of Ichkeria；，讀音： ；；; 縮寫係「ChRI」或者「CRI」）， 簡稱叫伊奇克里亞（**Ichkeria**），又叫車臣（**Chechnya**），係一個事實上嘅國家（*[[:en:De_facto|de facto]]* state），喺1991年至2000年控制咗大部分前車臣-印古什蘇維埃社會主義自治共和國（Checheno-Ingush ASSR），自此之後一直係流亡政府。

1994-1996年嘅第一次車臣戰爭，車臣分離主義者贏咗。 喺1996年從俄羅斯手中實現咗事實上嘅獨立之後， 綁架同幫派之間嘅暴力一直困擾住呢個地區，而政府亦都無能力控制局面 。 喺1997年11月，車臣宣布成為伊斯蘭共和國。 。喺1999年8月開始嘅第二次車臣戰爭，伊奇克里亞政府敗退，之後喺2000年俾俄羅斯強行吞併，變成係俄羅斯中央政府控制嘅地方。之後冇幾耐就發生咗叛亂，經過幾年嘅衝突，喺2009年4月衝突正式結束。 喺2000年俄羅斯強行吞併車臣之後，伊奇克里亞政府流亡海外，一直到依家。

1991年9月至10月，杜達耶夫（Dudayev）嘅支持者喺車臣革命中取得車臣嘅政權。杜達耶夫隨後當選為車臣總統，喺呢個新職位上，佢宣布車臣從俄羅斯獨立出嚟。呢個舉動受到格魯吉亞總統 Zviad Gamsakhurdia 嘅歡迎。

Gamsakhurdia 係第一個祝賀杜達耶夫勝利嘅人之一，並出席咗佢喺格羅茲尼嘅總統就職典禮。 雖然車臣冇得到國際社會嘅支持，但係佢得到咗格魯吉亞嘅支持同關注，格魯吉亞成為咗佢唯一嘅一個唔受莫斯科控制嘅外界門戶。Gamsakhurdia 同杜達耶夫之間嘅密切關係令到俄羅斯官員，包括 Alexander Rutskoy，指責格魯吉亞「喺［車臣自治］共和國煽動動盪」。喺2022年10月，烏克蘭最高拉達（Ukrainian Verkhovna Rada）投票承認伊奇克里亞車臣共和國俾俄羅斯「暫時佔領」。

## 參考
試驗台飛機

**試驗台飛機**係指一架飛機、直升機或者其他類型嘅飛行機械，用嚟做飛行研究、測試飛機設計，或者測試機用設備等。試驗台飛機可以係特別設計嘅飛機或者由量產緊嘅飛機改裝而成。

## 用法

試驗台飛機有無多用途，例如，喺開發新嘅飛機引擎嗰陣，呢啲工程樣板引擎會裝喺一架試驗台飛機上面，進行飛行測試，採集飛行同埋引擎數據，用嚟改良設計，通過工程測試嘅引擎會進行認證。做呢啲測試嘅時候，工程師會改裝架測試台飛機，包括新儀器嘅接線、設備、燃料系統、管道、機翼結構，同埋其他嘅調整，然後將要測試嘅引擎裝喺測試台飛機上面做測試。

由英國福蘭飛機公司（Folland Aircraft Limited）生產嘅福蘭 Fo .108（Folland Fo.108） 係一架由1940年開始服役，專門用嚟測試引擎嘅試驗床飛機，因為佢嘅外型奇怪，所以有「福蘭恐怖」（Folland Frightful）嘅綽號。 呢架飛機有個中間機艙，用嚟安裝測試儀器同埋俾觀察員坐。 呢種試驗台飛機總共整咗十二架，俾英國航空引擎公司用。 從1941年起，格羅莫夫飛行研究所（Gromov Flight Research Institute）喺蘇聯同俄羅斯生產同測試咗大量試驗台飛機。

AlliedSignal、Honeywell Aerospace、普惠（Pratt & Whitney），同埋其他航空航天公司都用波音噴射機作為飛行試驗台飛機。

## 參考
卡賴佩達涅普頓

**卡賴佩達涅普頓**（）係立陶宛卡賴佩達嘅職業籃球球會，依家打緊立陶宛職業籃球聯賽。

## 參考


## 睇埋
*FK卡賴佩達涅普頓

## 連出去
*官方網站
德國之聲電視台

**德國之聲電視台**（DW-TV）係德國對外公共廣播機構德國之聲（Deutsche Welle，簡稱DW）旗下電視頻道嘅總稱，總部位於德國首都柏林。

## 频道

目前德國之聲共有四套電視頻道：
***DW (English)** ：24小時英語頻道，面向全球播出。
***DW (Arabia)**：24小時阿拉伯語頻道，面向中東、北非及歐洲部分地區播出。
***DW (Español)**：前身為“DW-TV Latinoamerica”，24小時西班牙語頻道，面向拉丁美洲播出。
***DW (Russkiy)**：俄語電視頻道。

## 播放情況
目前德國之聲電視節目通過衛星、有線電視同網絡向全球播出，大部分收費電視都將DW英文頻道為免費播放，網上亦有DW各種語言頻道嘅直播。一啲電視台亦會購買個別嘅節目進行播放，例如香港ViuTVsix會喺當地時間週一至週五16:00-16:30轉播德國之聲英文頻道嘅新聞。

喺某啲地區，德國之聲嘅衛星電視節目可能會受到蓄意干擾，例如伊朗就曾經干擾衛星上嘅德國之聲電視節目。

## 攷
把握今日

**把握今日**，拉丁話名句格言，至早出自賀拉斯首詩，西元前廿三年作。拉丁文原寫***' ，英文***'亦好常見。話就今日，亦可以講**把握當下**、**把握當前**，今下呢一刻。好似唐人講人生苦短及時行樂、活在當下咁。有推斷講，本意可見於兩河流域神話。呢種諗法亦同其他思想共有。基督教聖經，好似舊約全書，依撒意亞廿二章十三節，我哋一齊來飲飲食食，為咗聽日死。新約全書，格林多前書十五章卅二節，都有同一句。

賀拉斯原句寫，即話，把握今日，聽日祇信少少，愈少愈好。呢句點解，後人有啲分歧。呢個可以譬喻，譬喻種嘢，出自天然之樂。喺花盛菓熟，就要當時摘落來。carpe為動字，講主動，語氣祈使，限第二人稱，限單人，限現今。隻字本意講摘，然而賀拉斯借為享受、把握、用咁意思。而diem為名字，dies賓格，受事用，字意日，亦都指今日、當前。

後世好多引用呢句，拉丁文又好，英文又好。見於唔同種類作品。

## 原詩句解
原詩並非一行一句。有啲幾行一句，有啲句喺行中間斷開。標點後人加，古時亦無分大細階。當中你指魯哥耐，Leuconoe。

全詩咁解。

魯哥耐，知者有罪。你唔好問，諸神畀我畀你乜終期。亦唔好求巴比倫占數表。我哋至好承受曬佢，將來點都好，唔論曜必爹亞神畀我哋多幾個冬天，定呢個冬，係我哋至後一個，佢正正浸蝕緊，泰利輕林海對住啲浮石。要有智慧，濾過啲酒，斬長盼做短間。我哋講嘢嗰陣，令人羨慕啲時光走晒。把握今日，聽日嘅話，信得愈少愈好。

## 攷
貝理雅三次內閣

**貝理雅三次內閣**，喺2005年5月6號上任，接替貝理雅二次內閣。

2005年貝理雅再度提早解散國會，工黨罕有三連勝，得以第三次組閣。

貝理雅延至2007年需履行承諾，交出大位與白高敦。白氏係無人挑戰情況下得到相位，得組白高敦內閣。

## 內閣人事

## 參考資料及備註
白高敦內閣

**白高敦內閣**，喺2007年6月27號上任，接替貝理雅三次內閣。

貝理雅2007年需履行承諾，交出大位與白高敦。白氏係無人挑戰情況下得到相位，得以組閣。

白高敦一度任由提早大選傳聞滋生，但最後都係無提早解散國會。最後國會到期2010年大選，工黨慘敗，保守黨和自民黨合組甘民樂一次內閣。

## 內閣人事
### 2007年6月- 2008年1月

### 2008年1月 – 2008年10月

### 2008年10月 – 2009年6月

### 2009年6月 – 2010年5月

## 參考資料
甘民樂一次內閣

**甘民樂一次內閣**，或稱**甘民樂-紀理歷聯合內閣**，喺2010年5月11號上任，接替白高敦內閣。

2010年國會夠期改選，工黨敗選，保守黨同自民黨協商組閣，訂立包括國會任期鎖定5年議案。

國會延至2015年到期改選，保守黨單獨過半，自行組織甘民樂二次內閣。

## 內閣人事

### 2010年5月 – 2012年9月

### 2012年9月 – 2014年7月

### 2014年7月 – 2015年5月
 

## 參考資料及備註
文翠珊一次內閣

**文翠珊一次內閣**，喺2016年7月13號上任，接替甘民樂二次內閣。

2016年脫歐公投後，首相甘民樂被迫辭職，文翠珊繼任組閣。

延至2017年文翠珊提早解散國會，謀求更大多數與歐盟談判但不果，勉強喺北愛民主統一黨嘅協議支持下，組成少數派政府。

## 內閣人事

## 參考資料及備註
文翠珊二次內閣

**文翠珊二次內閣**，喺2017年6月11號上任，接替文翠珊一次內閣。

2017年，文翠珊企圖提早解散國會，獲得更大多數議席同歐盟談判，反而淪落到少數政府。

最後拖到2019年，國會無法通過其脫歐方案，文翠珊最終辭職，讓路與約翰遜組閣。

## 內閣人事
### 2017年6月 –  2018年1月

### 2018年1月 – 2019年7月

## 參考資料及備註
約翰遜一次內閣

**約翰遜一次內閣**，喺2019年7月24號上任，接替文翠珊二次內閣。

2019年，文翠珊少數內閣深陷脫歐泥沼，無法通過有效方案，最終被迫落台。保守黨選出脫歐派約翰遜接手內閣及政務。

延至9月，約翰遜內閣因議員變節，失去政府可運作嘅多數。最後因為要通過無協議脫歐準備法案，決定解散國會。約翰遜最後以人氣獲得足夠多數，組成多數派嘅二次內閣。

## 內閣人事

## 參考資料及備註
甘民樂二次內閣

**甘民樂二次內閣**，喺2015年5月8號上任，接替甘民樂一次內閣。

2010年國會夠期改選，保守黨單獨過半，甘民樂得以單獨組閣。

然而到2016年脫歐公投中，脫歐派險勝，甘民樂支持留歐最終被逼宮下台。保守黨黨內推舉文翠珊繼任組閣。

## 內閣人事

## 參考資料及備註
約翰遜二次內閣

**約翰遜二次內閣**，喺2019年12月16號上任，接替約翰遜一次內閣。

2019年底，約翰遜解散國會，成功選回多數派內閣。

雖然成功達致有協議脫歐，但約翰遜二次內閣受疫情影響，後來更加有顧問甚至閣員爆出不遵守防疫措施嘅醜聞，最終引發辭職潮不可收拾，2022年約翰遜被迫辭職。保守黨選出卓慧思繼任組閣。

## 內閣人事
### 2019年12月 – 2020年2月

### 2020年2月 – 2021年9月

### 2021年9月 – 2022年2月

### 2022年2 – 7月

### 2022年7 – 9月

## 參考資料及備註
腦霧

**腦霧**（**Brain fog**），又叫**意識混濁**（**Clouding of consciousness**），係指一個人嘅清醒程度或者意識比正常低，好難集中精神，個頭腦就好似墜入迷霧噉。

腦霧亦係武肺長期症狀嘅其中一種病徵。
三觀

**三觀**係現代中國嘅一個新詞，中華文化入面係對世界觀、人生觀、價值觀嘅合稱。

## 詞源同用法

「三觀」源自中國佛教天台宗對空、假、中三種禪觀之合稱。所謂一心三觀，見《摩訶止觀．卷五上》：「即中論所說，不可思議一心三觀。」

本條目主指之「三觀」一詞同概念係由前中共中央總書記胡錦濤首度提出之「**[[三觀不正]]**」入面內容。2009年中央紀委十七屆三次全會上，胡錦濤同志提出嘅原版係指，「事業觀、工作觀、政績觀」。

而家常人用法有，當發生咗一件事被認為係顛覆咗傳統嘅道德觀念，就會被形容做「**毀三觀**」。

另外，人名、地名都有例子如：荊州三觀位置中國湖北荊州三座道觀。小說《許三觀賣血記》主角許三觀。
Threads

**Threads**（粵語非官方譯名**串**、**脆**、**跪**）係Meta平台旗下嘅社交網絡服務，2023年開張，屬Instagram嘅分支服務，而功能就同X（前稱Twitter）近似。

## 參考
八大

**八大**可以係指：
*台灣
**八大電視：台灣嘅其中一間有線電視、衛星電視經營者
**台灣八大行業：包括視聽歌唱業、理髮業、三溫暖業、舞廳業、舞場業、酒家業、酒吧業、特種咖啡茶室業
*香港
**香港八大院校：包括香港城市大學、香港浸會大學、嶺南大學、香港中文大學、香港教育大學、香港理工大學、香港科技大學、香港大學
*澳洲
**澳洲八校聯盟：由澳洲歷史悠久、享譽國際嘅八所頂尖研究型綜合大學組成嘅組織。
梅木三吉

**梅木三吉**（），係日本女演員。佢憑《櫻花戀》攞1957年奧斯卡最佳女配角獎。
栗山千明

**栗山千明**（），係日本女演員，出名電影作品包括《大逃殺》、《標殺令》。
CSM康斯坦薩籃球隊

**CSM康斯坦薩籃球隊**（）係羅馬尼亞康斯坦薩嘅職業籃球球會，依家打緊羅馬尼亞甲級籃球聯賽。

## 參考
一線譜

**一線譜**係樂譜一種，得一條線，但係可以好似五線譜咁加拍子記號等等。一線譜即係淨係記到節奏，可以用嚟記敲擊樂用，但係亦可以記第啲嘢，例如用嚟記和弦嘅節奏、幾時落乜嘢效果等等。

## 註

## 攷
水野索諾亞

**水野索諾亞**（），係英國籍日本裔女演員，出名電影作品包括《智能叛侶》。
宮脇咲良

**宮脇咲良**（），係日本女歌手同演員，女團LE SSERAFIM成員，曾經係HKT48、AKB48、IZ*ONE成員。
嗣永桃子

**嗣永桃子**（）係日本女歌手同演員，Hello! Project Kids、Berryz工房、Buono!、Country Girls前成員。
## 出面網頁

類:童星
Sheridan 學院

**Sheridan 學院**（，正式全名 ，直譯 ｢Sheridan 技術及高等學院｣）係加拿大大多倫多地區一間英語教學嘅社區學院，1967年創校。三個校區分別係喺賓頓市、密西沙加同奧克維爾。

Sheridan 係全加拿大少數可以讀玻璃藝術同陶藝嘅專上學院之一；讀藝術嘅係奧克維爾校區。

## 出面網站
* 

## 註

## 參考資料
劉明軒

**劉明軒**（，）係香港女藝人，2004年加入香港有線電視做主播，亦有做節目主持，大約2016年開始恢復自由身。

## 簡歷
劉明軒喺香港出世，中學讀聖保祿學校，大學讀美國南加州大學財務系。

## 演出
### 電視節目（[[ViuTV]]）
*2024年：《美麗40路》主持
*2024年：《我想身體健康》第61集嘉賓

### 電視節目主持（[[香港有線電視]]）

*2003年到2009年：《》
*2009年到2012年:《大娛堂》
*2011年：《行運秘笈》（第一輯）
*2012年：《驚世大預言》
*2012年：《行運秘笈》（第二輯）
*2012年：《通勝學堂》
*2013年：《蛇年人人行好運》
*2013年：《玄途有樓住》
*2013年：《色香味主播室》
*2014年：《馬年人人行好運》
*2014年：《消失中的味道》
*2014年：《今日觀點 夏日對決》
*2014年：《戀戀單城40小時》
*2014年：《飛嘗澳門新角度》
*2014年：《快樂地球》
*2015年：《羊年人人行好運》
*2015年：《N+1次遊泰國》
*2015年：《我愛煮食男》
*2015年：《寵物ER 3》
*2015年：《羊年點算》
*2015年：《澳門文化區區賞》
*2015年：《味味道來·李純恩》

## 出面網頁
*
彭詠儀

**彭詠儀**（，）係香港電台嘅節目主持，2003年入職香港電台，由節目助理做起，之後主持香港電台第二台同TeenPower節目。

## 演出

### 電視劇（ViuTV）
*2024年：《反起跑線聯盟 2》 飾 Miss Lam
香港英文歌

**香港英文歌**（）係香港製作、演出同流行嘅英文歌曲，佢俾香港人簡單叫做「英文歌」。流行時代嘅高峰期係1950年代到中期1970年代。

## 睇埋
*香港音樂
*粵語流行曲
*香港語文

## 參考
安省科技大學

**安省科技大學**（，簡稱 **Ontario Tech**；正式全名 ，簡稱 **UOIT**，，簡稱 **IUTO**，意思係 ｢安省科技大學｣）係加拿大安大略省奧沙華市嘅一間公立大學，2002年省議會立法成立，2003年9月4號第一批學生入讀。

呢間大學有兩個校區，一個喺奧沙華市北部，一個喺奧沙華市嘅市中心。北便嗰個係原本嘅校區，同杜林學院（）共用，2008年開始喺市中心建立校區；由一個校區去第個，搭巴士大約要25至30分鐘。

## 名
設立呢間大學係想要整間 ｢加拿大嘅麻省理工學院｣（）出嚟，所以最初係想叫 OIT（安省理工學院），但係喺加拿大如果大學名冇 ｢大學｣ 呢個字，一般人唔會當佢係大學，所以草草加咗 ｢大學｣ 兩個字落去，OIT 同 UOIT 畀省議會任揀，最後㨂咗嘅係 UOIT 嘅版本。

所以大學最初係用簡稱 UOIT 嘅英文正式全名。但係個名有唔少問題；除咗一早已經知英文全名太長之外，後來發現個簡稱又好易講錯，個簡稱喺英文好易同多倫多大學（）搞亂，喺加拿大，｢｣ 聽落亦唔似大學，所以喺2007至08年期間同喺2018年都考慮過轉名，結果，2019年3月27號正式採用新名，但係新名只係 ｢品牌名｣，法定正式名稱冇變。

雖然英文名改咗，但係新名同舊名完全一樣意思，冇影響中文譯名。

## 出面網頁
* 

## 註

## 參考資料
老師話

**老師話**（）係種一大班人玩嘅集體遊戲，主要係考驗玩家聽清楚指令。

玩法係由一個人做「老師」（英文叫「Simon」，亦可以用其他稱呼代表，同玩家夾好就得），佢會講出唔同指令，當指令開頭有講「老師話」（英文「Simon Says」），玩家要跟住指令做，否則就輸；當指令開頭冇講「老師話」，玩家就要忽略個指令，否則就輸。
果籽

《**果籽**》係香港蘋果日報嘅副刊，於2015年3月5號蘋果日報副刊改革之後加嘅。2016年6月6號，《蘋果日報》紙版減每日出版嘅版面，C疊娛樂名人同E疊果籽合併。2021年6月24號，香港特區政府用《中華人民共和國香港特別行政區維護國家安全法》拘捕《蘋果日報》高層同埋凍結資金流，令資金斷鏈而停刊，果籽亦跟住停止更新。

果籽內容主要係專題類，網站將內容分類做旅遊、品味、飲食、專題、科技、名采、汽車、運程同埋親子。

果籽除咗將內容出版喺蘋果日報網站之外，亦有Youtube頻道。2021年隨蘋果日報停止營運，Youtube頻道一度唔見咗，但影片冇下架。後嚟2023年頻道重新出現。

## 睇埋
* 蘋果日報（香港）

## 參攷

## 外部連結
* 香港蘋果日報官方網站
* 果靈聞庫 （有隱去報導中之記者署名）
* 蘋果日報 圖文拷貝版 (20020101~20210622)  （IPFS CID Qmdig4NtBTbUiw9KRri83Warmrp4f5PFFFZMoQUwqXuNbZ）
* 蘋果日報 HK Apple Daily - YouTube (From 2012 to 2021) BT Torrent  （3,715 videos | 307.67 GB）
* 果籽Youtube頻道
對相四言

**對相四言**，舊時蒙童書，圖書一本，雜字一類，估計出自大宋。大明仍有收藏，文淵閣書目同菉竹堂書目有記載，至今失傳。之不過本書大元、大明、大清都有修改本，當中有魁本對相四言雜字同新編對相四言傳世，而且有好幾個版本。

形式一圖配一兩字，四言咁讀。新編有本大宋痕迹，筐字少咗底一劃，避諱太祖趙匡胤。

魁本對相四言雜字刻咗洪武新刊，大明早年，現存本有日本翻刻特色。

新編同魁本間無承傳關係，次序亦有唔同。有啲字兩者都唔同。然而兩本都記載咗算盤同算子，籌算到算盤之間過渡，大明時仍有籌算，亦見證大明時算盤形式，上二珠同下五珠。

## 參考資料
U街站

**U**（），副名**／**（），係華盛頓地鐵綠綫嘅一個地鐵站。

呢個站以周邊嘅社區命名，位於華盛頓西北區。車站附近嘅景點包括、具歷史性嘅餐廳同好幾間夜店，包括同。呢個站離附近嘅社區大概5個街口。

## 車站結構
U街站有一個單島月台，兩端都有入口，通往U街同第10同第13街嘅兩個路口。呢個站同華盛頓地鐵上幾乎所有非交匯站一樣，都有兩條軌道：用E1軌道嘅火車去綠帶，而E2嘅火車就係去分支大道。呢個車站係最後一個採用22個箱嘅「格仔餅」天花板拱門設計嘅車站。

## 歷史
華盛頓都會區交通局（）喺1967年2月創立之前嘅地鐵計劃淨係集中於通勤者嘅需要，忽略區內一啲較唔富裕嘅社區。1968年，馬丁路德金暗殺事件後嘅暴動摧毀咗第14街同U街附近嘅大部分商業區。因此，規劃者希望增設地鐵站，以刺激重建。1969年嘅原始計劃提倡路綫起喺喺西北第13街下面，並且淨係設兩個站。1970年，哥倫比亞特區議會同意額外支付300萬美元，用嚟增設第三個車站，同埋將綠綫改路起喺U街同西北第14街下面。1991年，U街站同綠綫第一段其他車站同步開通。

U街站原本係一個黃綫站，喺綠綫年尾開通嘅時候先變為綠綫嘅站。黃線服務喺2006年底恢復，係最初一個持續18個月嘅實驗嘅一部分，目的係喺非繁忙時間同週末將嗰條線延伸到托頓堡站。

2001年6月10號，地鐵交通警員馬倫・C・麼喇利詩（）喺呢個車站執勤期間，喺介入車費糾紛嗰陣被殺。喺第13街入口外面設有個牌紀念佢。

車站臨開通之前喺站名尾端加咗「卡杜蘇」（）一詞，源自於附近嘅（當時名為「卡杜蘇高中」）。1999年，位於U街同西北佛蒙特大道嘅開放，站名尾端再添增「非裔內戰戰士紀念館」。因此，呢個站成為當時全地鐵系統入面站名最長嘅車站，含44個字母（）。2011年11月3號，車站名縮短為「U街」，「非裔美國內戰紀念館／卡杜蘇」般為副名。

2023年5月7號，黃綫嘅東北總站由綠帶站截斷到禾農山廣場站。黃綫喺呢個站嘅服務自此停止。

## 周邊景點

* 
* 
* 
* 
* 
* 

## 上下站

## 攷
日本嘅衛星廣播

**日本嘅衛星廣播**講述嘅衛星廣播事業喺日本嘅發展歷程及現狀。按照《》嘅規定，廣播事業喺日本分為（同法亦有規定）同（《》亦有規定）。衛星廣播喺日本出現嘅目的係喺開始之前（衛星發射前），消除離島、山區等人口分佈稀少地區嘅收視困難（亦被稱為同步廣播）。隨後，由於政策發生變化，日本嘅衛星廣播開始提供獨立嘅電視頻道，其性質主要係地面電視所無法提供嘅高度專業化電視節目。

隸屬於日本放送協會嘅NHK衛星電視服務係唔包括喺NHK收視費內嘅單獨衛星電視收費合約，所以需要喺舊版嘅NHK收看合約中每月增加970日元。截至2019年5月底，NHK衛星電視合約嘅簽約約2239萬戶。 但由於NHK嘅衛星電視服務並唔同佢嘅地面電視服務相排斥，所以仍然有大量日本家庭選擇單獨嘅地面電視合約。

## 攷
NHK大阪放送局

**NHK大阪放送局**（），又稱**NHK大阪廣播電視台**，係日本放送協會（NHK）嘅地方廣播電視台（放送局）之一，位於日本大阪府大阪市中央區大手前四丁目1番20號大阪放送會館。該機構設立於1925年2月28號，同東京局、名古屋局並列為NHK創立當時就開設嘅廣播電台（放送局）之一。其廣播服務開始於1925年6月1號，電視服務開始於1954年3月1號。NHK大阪第一套廣播嘅呼號係JOBK，綜合電視嘅呼號係JOBK-DTV，所以亦有BK嘅簡稱。NHK大阪係日本放送協會規模第二大嘅據點，亦係NHK喺近畿地方嘅地區據點台（），管轄範圍包括京都局、神戶局、奈良局、和歌山局。NHK大阪製作有眾多喺日本全國或近畿地方播出嘅節目，包括每年10月至3月播出嘅《連續電視小說》。而且若NHK廣播電視中心因災害或事故等原因而無法播出節目時，NHK大阪可代替東京嘅NHK廣播電視中心播出節目。

## 攷

## 出面綱頁
*NHK大阪放送局

類:大阪
KB佩奇

**KB佩奇**（）係科索沃佩奇嘅職業籃球球會，依家打緊科索沃超級籃球聯賽。

## 榮譽
*科索沃超級籃球聯賽冠軍：1994年、1995年、1996年、2004年、2013年、2023年
*科索沃籃球盃冠軍：1994年、1995年、1997年、2011年、2015年、2020年
*科索沃籃球超級盃冠軍：1997年、2015年

## 參考
持續音

**持續音**（，又叫 ，簡稱 ）係編曲同演奏嘅一種技巧，將伴奏入面嘅某個音不斷重覆。持續音可以低過旋律，亦可以高過旋律；如果低過旋律，又叫**持續低音**。

持續音可以只係持續唔斷，或者跟和弦進行嘅節奏，或者有自己嘅節奏都得。

持續音通常初頭會係和弦進行入面和弦嘅一部份，之後會唔理和弦係乜，就算撞音都一路持續落去，直至最後變返和弦嘅一部分以達成解決。

## 註

## 參考資料
職業培訓學院 (安大略省)

**職業培訓學院**（，），2024年前稱**私立職業培訓學院**（，官方簡稱 **PCC**；），喺加拿大嘅安大略省，係一種受政府監管嘅嘅私立專上教育機構，讀嘅嘢係針對某行業嘅需要，畢業攞到嘅係證書或者文憑。

## 註

## 參考資料
This is Mi

《**This is Mi**》係香港歌手鄭秀文嘅唱片，喺2007年6月8號推出。

呢隻碟並無單獨作出公開發售，只係佢為「Show Mi 07香港演唱會」推出嘅紀念Boxset入面附送嘅其中一樣嘢。

## 曲目

## 注釋
我係絕對無可能鍾意你㗎！絕對唔得！（※其實係得？）

係一套由三上照人（Teren Mikami）寫，同竹嶋えく（Eku Takeshima）插畫嘅日本''百合''輕小說系列。集英社（Shueisha）喺2020年2月開始經佢哋嘅Dash X文庫（Dash X Bunko）發行咗六卷。漫畫改編由Musshu負責繪畫，喺2020年5月開始喺集英社嘅Niconico Seiga網站嘅*Dash X Comic*部分連載。Seven Seas Entertainment 攞咗輕小說同漫畫嘅北美版權。
海登咸足球會

**海登咸足球會**（）係德國海登咸一間職業足球球會，依家踢緊德國甲組足球聯賽‎。

## 榮譽
*符騰堡盃冠軍：1965年、2008年

## 參考


## 連出去
*官方網站
布魯日舒高

**布魯日舒高**（）係比利時布魯日一間職業足球球會，依家踢緊比利時職業聯賽。

## 榮譽
*比利時盃冠軍：1927年、1985年

## 參考


## 連出去
*官方網站
My Nation

《**My Nation**》係香港歌手郭富城嘅國語唱片，喺2006年10月18日推出。

同年12月11日出咗特別版，多咗1隻Dual Disc。

## 曲目
武田真一

**武田真一**（）係日本主持人，熊本縣高森町出世，筑波大學第一學群社會學類畢業。1990年進入NHK日本放送協會，武田真一先後喺熊本放送局、松山放送局、東京廣電中心及沖繩放送局擔任主播，後就職於NHK大阪放送局。佢已經喺2023年3月喺NHK退休，後轉為自由主持人。

## 攷
鈴木奈穗子

**鈴木奈穗子**（）係日本一位女播報員，目前所屬電視台為NHK。

## 經歷
從、法政大學社會學部畢業後，2004年進入NHK。

### 學生時期
中學時期喺管樂社負責小號樂器，高校時期則加入舞棒社，身為社長帶領社團參與各項活動。

大學時期立定主播志向，開始參加同嘅主播訓練課程。曾與時為立教大學學生、後成為朝日電視台主播嘅喺日本電視台轉播嘅箱根驛傳演出，亦曾經喺TBS電視台就職測驗中同有過交流。

### NHK時期
進入NHK後，被分發到四國地區，並擔任當地嘅。

2008年，調職至東京主播室，開始主持新聞節目《》，並負責節目之間嘅2分鐘宣傳節目，被稱為「7時56分之女」、「8時43分之女」。

2010年，接替同有動由美子嘅工作，擔任《早安日本》主持及東京地區地上數位放送推進大使，NHK綜合頻道播放類比訊號嘅最後時刻（宮城縣、岩手縣、福島縣除外）亦由鈴木負責。

### 其他
鍾意嘅食物有冰淇淋、火鍋、餃子、酒等，不過本身唔係太識做菜。興趣包括舞棒、觀賞舞台表演、體育賽事（主要為足球）。

鍾意嘅人物有足球運動員田中達也、演員妻夫木聰，亦都鍾意聽Mr.Children同木村KAELA嘅歌曲。

2012年11月22號，同TBS電視台社員結婚。

2018年10月16號，因為身體狀況暫時停止主持《NHK7點新聞》，由池田伸子、久保田祐佳、井上朝日代班。11月5號，回歸主播台上。

## 主持節目
### 而家主持節目
* 《NHK7點新聞》（2017年4月3號－2019年3月31號，禮拜一至禮拜五、國定假日除外）

### 過去主持節目

## 攷

## 出面網頁
聲門塞音

****聲門塞音'''（英文：glottal stop）係喺口頭語言使用嘅一種輔音，通過閉塞聲門形成塞音。國際音標嘅符號係⟨ʔ⟩，X-SAMPA嘅符號係 ⟨ʔ⟩。

## 特點
聲門塞音嘅特徵包括：

* 調音方法係閉塞，即係通過阻礙空氣喺聲道嘅流動嚟調音。由於呢個輔音亦都係一個口腔輔音，所以氣流會完全受到阻塞，從而形成一個塞音。

* 調音部位係聲門，即係透過聲帶進行調音。
* 發聲類型係清音，發音嘅時候聲帶唔會振動。
* 聲門塞音係口腔輔音，調音嘅時侯，空氣只會由口腔流出。
* 發音唔涉及舌頭等口內器官嘅運作，因為冇氣流流經聲門。

* 氣流機制係肺部氣流，即係由肺部同橫膈膜驅動空氣。

## 書寫

阿拉伯語等好多語言嘅傳統羅馬化方案入面，聲門塞音都會寫成撇號⟨ʼ⟩或者⟨ʾ⟩，係IPA字符⟨ʔ⟩嘅來源。部分用拉丁字母書寫嘅波利尼西亞語族語言就會以一個倒轉咗嘅撇號⟨ʻ⟩（夏威夷語同薩摩亞語叫做 "okina"）嚟表示呢個音，亦都用於轉寫阿拉伯語入面嘅Ayin，係IPA標示濁咽擦音⟨ʕ⟩的來源。喺馬來語，聲門塞音以只會出現喺詞尾嘅⟨k⟩標示，喺沃羅語同馬耳他語就會以⟨q⟩標示。

其他文字亦都有用嚟標示聲門塞音嘅字母，例如希伯來字母Aleph⟨א⟩同西里爾字母Ӏ，喺幾種高加索語言入面使用。高加索原住民語言所用嘅現代拉丁拼寫會用字母Ꜧ ꜧ。喺凍土涅涅茨語就會通過撇號⟨ʼ⟩同雙撇號⟨ˮ⟩標示。喺日文，出現喺嘆詞最尾，表示驚喜或者憤怒嘅聲門塞音同促音嘅寫法一樣，都係⟨っ⟩。

菲律賓語族好多語言嘅轉寫入面，標示聲門塞音嘅符號冇統一標準，一般嚟講元音開頭嘅詞語（例如他加祿語aso「狗」）前面會自動附帶一個聲門塞音（同普通話、現代德語和豪薩語一樣）。部分正字法會以連字符標示出現喺詞語中間嘅聲門塞音（例如他加祿語pag-ibig「愛」或者米沙鄢語gabi-i「夜」）。出現喺詞尾嘅時侯，最後一個元音如果帶重音，就會加揚抑符（叫做pakupyâ）（如basâ「濕」），而如果重音喺倒數第二個音節，就會加鈍音符（paiwà）（如batà「孩子」）。

部分加拿大原住民語言，特別係薩利希語族嘅語言，會將ʔ作為字母使用。其中甚至出現咗大細楷之分：「Ɂ同ɂ」。7或者問號亦都喺斯夸米什語等語言嘅正字法入面表示ʔ。薩尼奇語以逗號⟨,⟩表示聲門塞音。

## 外部連結
Bianca Sings Tess

《**Bianca Sings Tess**》係香港歌手胡琳嘅唱片，喺2012年11月9日推出。

呢張亦係一張翻唱專輯，全隻碟都揀咗鄧麗君嘅歌重新改編演繹。

## 曲目
添華爾茲

**添華爾茲**（**Tim Walz**，）係美國民主黨政治人，2019年上任明尼蘇達州長，喺2024年美國總統選舉獲賀錦麗提名做民主黨副總統候選人。

## 出面網頁
范斯

**JD范斯**（，），又譯**萬斯**，係美國共和黨政治人，2023年上任俄亥俄州參議員，喺第60屆美國總統選舉獲當勞侵提名做共和黨副總統候選人並且當選。
## 政績
2025年2月，范斯喺焫着來訪嘅烏克蘭總統禾羅迪美·澤連斯基，會晤後續成爲咗美國史上首次有總統喺公開鏡頭面前以言詞攻擊來訪外國領袖。最終當勞侵政府要求澤連斯基離開白宮，談判破裂。

2025年3月，范斯探訪當勞侵明言要吞併嘅丹麥自治領地格陵蘭。

2025年4月，范斯去梵蒂岡同教宗方濟各會面，方濟各唔夠一日後中風同心臟衰竭駕崩。

## 出面網頁
高瀨耕造

**高瀬 耕造**（）係日本NHK嘅新聞主播。佢喺兵庫縣出世。早稻田大學舊生。

## 攷
李晟 (大唐)

**李晟**（）係大唐嘅神策軍將領，洮州人。喺唐德宗在位期間佢平定涇原兵變收復咗長安，俾封做西平郡王、太尉、中書令等。佢同埋亞仔李愬係中晚唐時期嘅名將。

## 攷
*《舊唐書/巻133》
*《新唐書/巻154》
BC聶伯城

**BC聶伯城**（）係烏克蘭聶伯城嘅職業籃球球會，依家打緊烏克蘭超級籃球聯賽。

## 榮譽
*烏克蘭超級籃球聯賽冠軍：2016年、2020年
*烏克蘭籃球盃冠軍：2011年、2016年、2017年、2018年、2019年

## 參考
王戎

**王戎**（），字**濬沖**，琅邪人。佢係西晉嘅司徒、安豐侯，亦係竹林七賢之一。

## 攷
*《晉書·巻43》
特拉布宗體育會

**特拉布宗體育會**（）係土耳其特拉布宗一間職業足球球會，依家踢緊土耳其超級足球聯賽。

## 榮譽
*土耳其超級足球聯賽冠軍：1976年、1977年、1979年、1980年、1981年、1984年、2022年
*土耳其盃冠軍：1977年、1978年、1984年、1992年、1995年、2003年、2004年、2010年、2020年
*土耳其超級盃冠軍：1976年、1977年、1978年、1979年、1980年、1983年、1995年、2010年、2020年、2022年

## 參考


## 連出去
*官方網站
清軟顎擦音

**清軟顎擦音**係喺口頭語言使用嘅一種輔音，對應嘅國際音標符號係⟨x⟩，X-SAMPA符號係⟨x⟩，西班牙語嘅j同漢語拼音中嘅h都代表呢個音。

## 特點
清軟顎擦音嘅特徵包括：

* 調音方法係摩擦，即係氣流會通過位於調音部位嘅狹窄通道，發生湍流。
* 調音部位係軟腭，即係以舌根部位頂住軟腭。
* 發聲類型係清音，發音嘅時侯聲帶唔會振動。
* 清軟顎擦音係口腔輔音，調音嘅時侯，空氣只會由口腔流出。
* 清軟顎擦音係中央輔音，調音嘅時侯，氣流會喺口腔嘅中央流過舌面，唔會流過兩側。
* 氣流機制係肺部氣流，即係由肺部同橫膈膜驅動空氣。
## 變體
2024年自由黨總統初選同黨團會議

**2024年自由黨總統初選同黨團會議**係一系列現行嘅選舉比賽，主要用嚟表達對美國自由黨（LP）總統提名人嘅非約束性取向。呢啲選舉同美國共和黨或者美國民主黨嘅總統初選同黨團會議有啲唔同，因為佢哋唔會派代表去參加黨嘅大會揀選總統提名人。

自由黨嘅提名人係由已登記嘅代表直接喺2024年自由黨全國大會揀出嚟，呢個大會喺5月26號喺華盛頓特區舉行。。最終，喺第七輪投票入面，Chase Oliver 畀人揀咗做自由黨嘅總統提名人。

## 資料
杉浦友紀

**杉浦友紀**（，）係日本NHK嘅主持人。

## 簡介
### 學生時代
杉浦友紀喺愛知縣岡崎市出世，佢嘅父親曾經喺美國加利福尼亞州嘅三藩市等城市生活。 

杉浦友紀喺南山國際高等學校畢業，考入上智大學文學部新文學系，2003年畢業。

### 職業生涯
2006年，杉浦友紀進入NHK電視台工作，被分配到福岡工作。

2011年，杉浦友紀擔任微波數字電視推進大使。

2012年3月至今，杉浦友紀擔任《早安日本》節目主持人。

## 攷
英語播報員

**英語播報員**係負責NHK國際廣播同NHK World英語廣播嘅工作播報員。真正嘅NHK僱員播報員好少，而且仲有好多合約播報員。

## 史
自1935年短波「海外廣播」（推出時嘅稱呼）開始以來，已經聘請咗好多英文播報員。退休後，佢哋當中好多人開始投身英語教育，當中包括曾經擔任過NHK英語播報員嘅（《廣播英語會話》講師）同五十嵐新次郎（早稻田大學語言學家、教授）。喺美國被評判為「東京玫瑰」嘅相葉、戶栗、育子（Aiba、Toguri、Ikuko）廣為人知，但近年，被美軍士兵稱為「東京玫瑰」嘅人卻係另一位英國播報員，最有可能嘅理論係須山芳枝。

## 攷

## 出面網頁
*NHK WORLD English
*NHK WORLD（）
伏安法

**伏安法** (voltammetry) 係電化學入面嘅一種分析方法，佢嘅原理係通過改變加喺測量系統度嘅電位，然後測量相應嘅電流變化，再分析呢啲數據嚟進行分析。呢個名詞係形容呢類分析方法嘅總稱。

好多化學反應都係牽涉到電子交換嘅氧化還原反應，我哋可以通過加電壓嚟推動呢啲反應。如果將電位睇成反應嘅驅動力，咁反應速度就可以用電流值嚟反映。唔同物質響應嘅電位都唔同，所以呢個電位唔單止可以用嚟做反應物質嘅定性分析，仲可以用嚟做定量分析，因為電流同反應物質嘅濃度成正比。除此之外，伏安法仲可以用嚟分析電極表面嘅化學反應過程。喺呢個過程中得到嘅電流-電位曲線叫做**伏安圖**。

## 伏安法嘅種類
伏安法包括以下嘅分析方法。詳細內容請參考各自嘅條目。

;線性掃描伏安法 :連續改變電極電位，測量流過嘅電流值。係最基本嘅電化學測量方法。

;計時電流法 :將電位由某個值喺某一刻突然轉變到另一個值並保持，然後測量呢個過程中嘅電流－時間曲線。

;極譜法 :用滴汞電極，以每單位時間一定比例慢慢改變電壓，測量電流－電位曲線。

;旋轉圓盤電極伏安法 :用旋轉圓盤電極，以每單位時間一定比例慢慢改變電位，測量電流－電位曲線。

;循環伏安法 :以每單位時間一定比例，用相對較快嘅速度將電位提高到一定值，然後再用相同比例降低返到原本嘅電位，喺呢個過程中測量電流－電位曲線。

;剝離伏安法 :係用嚟做特定成分微量分析嘅方法。首先將電極電位調至目標成分會析出喺電極上嘅值，通過電解將成分濃縮喺電極上面。之後再將電位轉到目標成分會溶解嘅值，測量呢個過程中嘅電流。
三商巧福

**三商巧福**係台灣三商企業旗下嘅牛肉麵連鎖店。佢前身係1983年成立嘅三商速簡餐廳，係台灣第一間台式料理嘅速食餐廳。不過因為菜色太多，無辦法做到快速供餐，所以第二年改成以牛肉麵為主嘅七七巧福。到1986年，又改名做三商巧福，慢慢變成家喻戶曉嘅牛肉麵連鎖店。依家全台灣有155間分店，遍布各大都市同鄉鎮地區，另外喺中國、日本都有分店；仲進駐咗大型量販店同百貨公司嘅美食街。
馬可 · 米西亞尼亞

**馬可 · 米西亞尼亞**（意大利文：**Marco Misciagna**；) 位喺巴里出世嘅意大利小提琴家同中提琴家，曾經喺加州獲得過兩個全球音樂獎金牌。 2018年獲得烏克蘭副總理為紀念基輔歌劇院150週年而頒發嘅金牌。。

佢係莫諾波利（意大利阿普利亞）嘅 N.Rota 音樂學院嘅中提琴教授，亦係坦博夫嘅 謝爾蓋·拉赫曼尼諾夫 國立音樂學院、符拉迪沃斯托克（俄羅斯）遠東國立藝術學院、蘇斯高等音樂學院嘅名譽教授（突尼西亞蘇斯大學）、古巴聖地亞哥埃斯塔班薩拉斯音樂學院、佩特曼國家青少年音樂學院（紐西蘭奧克蘭）、埃里溫科米塔斯州立音樂學院（亞美尼亞）。

## 參考



## 出面網頁

* 馬可 · 米西亞尼亞飾演佢嘅馬拉古納
* 馬可 · 米西亞尼亞飾演帕格尼尼
美國自由黨

**自由意志黨**（英文：Libertarian Party）係一個奉行自由意志主義（右派）嘅美國政黨。

呢個政黨喺1971年由大衛·諾蘭搞起，佢因為諾蘭圖而出名。創黨初期嗰陣，有啲人好似無政府資本主義嘅創始人梅瑞·羅斯巴德都參與過。呢個黨有時會譯做「自由主義者黨」或者「自由黨」。喺中文翻譯入面，佢哋係以「自由意志黨」呢個名去登記嘅。

## 理念

喺美國呢個好尊重個人自決權嘅地方，佢哋認為自己係最支持自己決定權嘅。雖然唔係全部人都堅持要完全廢除政府，唔係全部人都係嗰啲純正嘅自由意志主義者（Libertarian Purists），但係都有啲人只係部分同意佢哋嘅方向，好似最小政府主義者、古典自由主義者、同埋保守主義者都喺入面。不過，喺2008年美國總統大選爭取提名嘅無政府資本主義者瑪麗·魯瓦特曾經提過：「即使支持原則嘅人贏咗，但係咁多年嚟，黨慢慢偏離咗自己嘅理念。」

無政府資本主義嘅創始人梅利·洛斯巴德以前喺1980年代尾嗰陣時喺自由意志黨度好活躍，佢仲喺1984年美國總統大選入面成為咗自由意志黨嘅提名人，無政府資本主義者大衛·伯格蘭講過：「喺印第安納波利斯搞嘅2002年黨大會上，我作為一個老黨員嚟參加，講咗好多黨初期嘅故仔，畀啲新嚟嘅人知多啲呢個組織嘅歷史。喺我演講嘅時候，我特別感激一個已經唔再喺我哋身邊嘅人。我好開心可以將梅利·洛斯巴德對自由意志黨同自由意志運動嘅深遠影響，傳畀在場嗰啲後生嘅自由意志主義者。佢嘅貢獻會留傳後世。」

呢個黨嘅核心理念係採用約翰·洛克嗰套擁有權理論。呢個理論確認咗，每個人都有擁有自己身體嘅權利，每個人都可以優先使用自己嘅身體。佢哋認為，通過「混合勞動」，人可以將大自然度攞出嚟嘅資源變成自己嘅財產。佢哋仲主張，任何人都唔應該對其他人嘅身體或者正當擁有嘅財產使用暴力，呢個就係佢哋所講嘅不可侵犯原則。

## 政策

喺1972年嗰份綱領，佢哋認為政府徵稅係偷嘢，係侵犯財產權，所以佢哋完全唔接受。去到2016年嗰份綱領，雖然冇明確講到要否定所有徵稅，但係講咗要廢除所得稅同美國國內稅務局 (IRS)。佢哋亦唔接受徵兵制度。佢哋仲唔接受任何用稅款支付嘅補貼或者資助。

喺武器同彈藥方面，佢哋唔接受任何製造、銷售、擁有嘅限制。佢哋認為，只有侵害到其他人權利同財產權嘅行為先至叫做犯罪，所以佢哋唔接受對毒品嘅生產、銷售、持有、使用，或者對酒精、煙草嘅使用同銷售嘅年齡限制，包括賭博、色情、同性戀、戀童、近親結婚、淫褻行為、低俗言行、歧視言行、粗魯行為、一夫多妻制、亂交、自殺等等嘅任何限制。

佢哋認為，透過隨意同主觀嘅界限去否定人嘅自由意志同自我擁有權，強迫保護啲人，係侵犯自我擁有權，係唔能夠接受嘅奴隸制度。所以佢哋唔接受對兒童性交易、兒童色情或者其他兒童勞動嘅規管同埋任何限制小朋友權利嘅法律。佢哋唔認同針對小朋友嘅特別法律或者少年法庭，小朋友都應該為自己行為嘅後果負全責。

佢哋反對用稅款資助嘅公立學校同公立大學。佢哋唔接受超出物質財產擁有權嘅私隱權、人格權、知識產權等等嘅權利。佢哋唔認同中央銀行。佢哋唔接受政府對道路、警察、司法、軍隊嘅壟斷。佢哋反對公營退休金制度，亦唔接受全民醫療保障同其他社會保障制度。

## 政治人

創立者諾蘭自己支持嘅1964年總統選舉嘅共和黨提名候選人巴里·戈德華特，往往被視為自由意志黨嘅思想祖先，因為佢哋都主張小政府，所以自由意志黨同共和黨嘅支持者群體有時會重疊。好似朗·保羅、鮑勃·巴爾、加里·約翰遜等等嘅政治人經常喺兩黨之間流動。

另一方面，喺反恐戰爭同埋毒品打擊政策上，自由意志黨嘅政策同共和黨主流唔一致，有時甚至會同民主黨左翼嘅麥克·格拉維爾咁嘅人喺自由意志黨嘅總統候選人提名大會上攞到一定嘅代表票。

目前嘅黨委員長係安琪拉·麥卡杜。

## 政黨勢力
喺美國，雖然兩大政黨幾乎壟斷晒啲政治職位，但係自由黨都係其中一個規模最大嘅第三政黨。

### 選舉

喺美國總統選舉普選入面，最高得票率係2016年總統選嘅3.28%，最多得票數都係2016年總統選嘅489萬票。以前嘅總統選舉，除咗1980年同2012年之外，得票率都係大概喺0.5%以下。佢哋從來都冇攞過選舉人票。喺全部50個州同華盛頓特區都能夠參選嘅年份有1980年、1992年、1996年、2016年同2020年。2000年嗰陣，喺亞利桑那州（英文版選舉詳情），有個唔同於全國提名候選人哈里·布朗嘅自由黨候選人L·尼爾·史密斯參選，總計喺全部50個州同華盛頓特區都有參選。

喺聯邦國會選舉同州長選舉都未試過當選，但係喺州議會同市議會選舉就有少少當選者。

另外，因為有共和黨轉黨嘅議員，自由黨而家喺眾議院（下議院）有一個議席。代表密歇根州第3選區嘅賈斯汀·阿馬什喺2019年7月4號宣布退出共和黨，成為無黨籍議員。阿馬什喺2020年4月28號加入咗自由黨。不過，阿馬什宣布唔會參加2020年美國眾議院選舉。自由黨冇派繼任人選，就咁失去咗呢個議席（共和黨嘅彼得·邁耶當選）。

#### 1972年總統選舉
喺成立唔耐嘅1972年總統選，自由黨派出咗總統候選人約翰·霍斯珀斯同副總統候選人西奧多拉·N·內森組合參選。

佢哋喺全國只攞到3,674票，但係有一個共和黨選出嚟嘅選舉人喺選舉人團投票嗰陣倒戈，投咗票畀自由黨。呢個係自由黨唯一攞到嘅選舉人票，同時都係女性首次喺選舉人團投票入面攞到票。

#### 2016年總統選舉
喺2016年總統選，繼2012年總統選舉之後，前新墨西哥州長加里·約翰遜再次獲提名為總統候選人，前麻薩諸塞州長威廉·韋爾德獲提名為副總統候選人。佢哋兩個之前都係屬於共和黨，特別係韋爾德喺獲得提名之前仲係共和黨員。

喺2016年11月8號嘅普選入面，佢哋輸畀兩大政黨嘅候選人唐納德·特朗普同希拉蕊·克林頓，排第三。雖然自由黨冇攞到選舉人票，但係佢哋攞到489萬票（得票率3.28%），係歷年自由黨候選人入面最高票數同得票率。而喺選舉人投票入面，有一票原本屬於特朗普嘅總統選舉票投咗畀返咗自由黨嘅朗·保羅。

#### 2020年總統選舉
喺2020年總統選，自由黨提名喬·喬根森做總統候選人，斯派克·科恩做副總統候選人。

投票結果顯示，佢哋攞到超過180萬票，得票率大約1.2%。有啲媒體指出，因為共和黨支持者有一部分轉去投自由黨，導致選票分散，最後令到民主黨贏咗。而且，呢件事令到共和黨同民主黨嘅支持者都指責自由黨界票。

## 疏仕
雙唇搭嘴音

**雙唇搭嘴音**隸屬於搭嘴音嘅一個類別，淨係喺科伊桑語系入面嘅梯鄂語系語言、‡Hõã語，同埋喺宗教儀式使用嘅達憫語作為獨立音素。

國際音標入面，代表雙唇搭嘴音所屬調音部位嘅符號係⟨ʘ⟩，符號必須同第二個輔音符號組合，表示實際讀音。

已經證實嘅雙唇搭嘴音組合有：

* []或[] 清軟顎雙唇搭嘴音 （可以係送氣音，擠喉音，或者同其他音組成破擦音等）
* []或[] 濁軟顎雙唇搭嘴音 （可以係呼聲音或者同其他音組成破擦音等）
* []或[] 鼻音軟顎雙唇搭嘴音 （亦都可以係清音、或者係送氣音等）
* []或[] 清小舌雙唇搭嘴音
* []或[] 濁小舌雙唇搭嘴音 （通常會前鼻音化）
* []或[] 鼻音小舌雙唇搭嘴音

## 特點

* 調音方法係搭嘴音，即係以口腔入面嘅兩個閉合處調音。呢兩個閉合處之間嘅空氣俾條脷吸走，前面嘅閉合處放鬆，形成喀嚓聲。

* 調音部位係雙唇同軟腭，即係碰擊雙唇，同時用條脷嘅後部同軟腭接觸嚟調音。後者會比前者早少少出現，但係佢哋大部分時間都會重疊。

* 搭嘴音同時係口腔輔音同鼻音，代表氣流同時由口腔、鼻腔逸出。

* 雙唇搭嘴音係中央輔音，調音嘅時侯，氣流喺口腔嘅中央流過舌面，唔流過兩側。
* 氣流機制係舌吸氣音，將困咗喺條脷嘅一個關閉空間嘅空氣抽出發聲，唔令氣流由聲門或者肺/橫膈膜流出，發出搭嘴音，佢嘅濁音同鼻音亦都同時具有肺部氣流音嘅性質。

雙唇搭嘴音同親吻嘅時侯所發出嘅聲音唔同：前者發音嘅時侯雙唇平放，毋須圓唇；後者需要圓唇。

擠喉搭嘴音同雙唇搭嘴音嘅特點分別在於，閉合處之間嘅空氣會俾舌頭壓縮，直至逸出前方嘅閉合處。

## 外部網頁
珍饈

**珍饈**係一種喺某啲文化或地區被視為好吸引、好精緻或者尤其獨特嘅罕見食物。珍饈通常有唔尋常嘅風味同埋比平時食嘅嘢貴。

珍饈因國家、風俗和時代而異。有啲只係適用於某啲文化，例如日本嘅雞泡魚同埋墨西哥嘅螞蟻幼蟲（），又或者係特定嘅當地產品，例如牛肝菌，鹿肉同鯷魚。 又例如，喺墨西哥奧亞沙加州食昆蟲嘅傳統同習俗足足有幾個世紀咁耐。 特定食材嘅多寡可能會決定唔同文化嘅珍饈種類。

## 睇埋

* 
* ：日本當地嘅珍饈
* 
* 

## 參考
西貒科

**西貒科**（學名：Tayassuidae） 屬於中小型偶蹄目動物，係生活喺美洲大陸嘅豬形亞目動物。

## 分類
本科現存3屬4種：

* 西貒屬 *Pecari*
** 領西貒 *Pecari tajacu*
** 大西貒 *Pecari maximus*
* 草原西貒屬 *Catagonus*
** 草原西貒 *Catagonus wagneri*
* 白唇西貒屬 *Tayassu*
** 白唇西貒 *Tayassu pecari*

## 參考資料
史釗域王朝復興

**史釗域王朝復興**（英文：Stuart Restoration）係喺1660年5月喺英格蘭、蘇格蘭同愛爾蘭恢復史釗域君主制。

喺第二次英格蘭內戰（Second English Civil War）期間，克倫威爾（Oliver Cromwell）帶領圓頭黨（Roundhead），擊敗咗保皇黨，然後喺1649年處斬咗英查理斯一世（Charles I），廢除英國嘅君主制，成立咗英倫聯邦（Commonwealth of England），自己就做咗第一任英倫聯邦嘅護國公（Lord Protector）。王子查理斯二世（Charles II）被迫流亡西班牙，喺1656年同西班牙簽咗布魯塞爾條約，派部隊協助對抗法國，但係呢支部隊喺1658年6月14號嘅沙丘戰役（法文： Bataille des Dunes；西班牙文： Batalla de las Dunas）嗰度，幾乎俾法軍殲滅咗，無能力幫查理斯二世遠征英格蘭復辟君主制。1658年克倫威爾死咗，英國政壇混亂，國會想復辟君主制，所以邀請查理二世返番嚟英國做國王。

史釗域王朝復興係英國1660年到1688年之間嘅一段歷史時期，史釗域王朝復興呢個叫法，有時用嚟形容查理斯二世（1660-1685）嘅統治時期，有時亦都係用嚟形容佢細佬占士二世（James II，1685-1688）嘅統治時期。
BC普列維扎

**BC普列維扎**（）係斯洛伐克普列維扎嘅職業籃球球會，依家打緊斯洛伐克職業籃球聯賽。

## 榮譽
*斯洛伐克職業籃球聯賽冠軍：1994年、1995年、2012年、2016年

## 參考


## 連出去
*官方網站
列積卡

**列積卡**（）係克羅地亞里耶卡一間職業足球球會，依家踢緊克羅地亞甲組足球聯賽。

## 榮譽
*克羅地亞甲組足球聯賽冠軍：2017年
*克羅地亞盃冠軍：2005年、2006年、2014年、2017年、2019年、2020年
*克羅地亞超級盃冠軍：2014年

## 參考


## 連出去
*官方網站
*UEFA
港女野人奇異記

《**港女野人奇異記**》（）係香港無綫電視遊埠節目，《港女野人》續作，由2024年9月2號到9月6號逢禮拜一到五20:30到21:00喺TVB Plus播出，跟住由9月9號到9月27號禮拜一、二、四、五同一時段播出。節目同上輯一樣由何泳芍、陳若思、廖慧儀同胡美貽主持，今輯加入吳浩康做旁白，會離開香港去紐西蘭嘅野外地方睇自然風光。

## 每集一覽

## 出面網頁
*港女野人奇異記 | TVB 無綫電視
卡夫巴斯

**卡夫巴斯**（）係烏克蘭克里維里赫一間職業足球球會，依家踢緊烏克蘭超級足球聯賽。

## 參考


## 連出去
*官方網站
少年談未來

《**少年談未來**》（）係香港MakerVille製作嘅青少年資訊節目，由安冬晴同羅振峰主持，2024年9月5號到2025年12月18號逢禮拜四13:00 - 13:30喺香港電視娛樂ViuTV播，最後一集改喺2025年12月26號禮拜五11:30 - 12:00播。節目每一集會邀請一個正在努力進修專業課程，或有職業目標嘅青少年同一個業內專業人士論盡職業當中一切問題。節目唔設字幕。

## 每集一覽

## 節目調動
*2024年12月26號：由於11:15-15:30重播《Chill Club 推介榜年度推介 23/24》，第17集調到12月27號禮拜五11:30-12:00播。
*2025年1月30號：由於11:30-16:00重播《2024年度叱咤樂壇流行榜頒獎典禮》，第22集調到1月31號禮拜五11:30-12:00播。
*2025年11月13號：由於08:00-18:00直播《十五運會決戰前線》，第63集調到11月21號禮拜五09:30-10:00播。
*2025年11月20號：由於09:30-18:00直播《十五運會決戰前線》，第64集調到11月26號禮拜三13:00-13:30播。
*2025年11月27號：由於12:00-14:00改為插播《新聞報道》，第65集調到12月3號禮拜三13:00-13:30播。
*2025年12月25號：由於12:00-15:45重播《第43屆香港電影金像奬》，第69集調到12月26號禮拜五11:30-12:00播。

## 出面網頁
*ViuTV：少年談未來

## 電視節目變遷
行間註釋

喺語言學同教育學上，**行間註釋**（；）係擺喺行與行之間嘅一啲簡短解釋，當中**簡短解釋**可能係定義或標發音呀噉）。

## 睇埋
*漢文訓讀
*詞性標注
中國語言

、**中語**，係指中國各個中華民族所使用嘅語言。

由於中國係一個多民族、多語言、多文字嘅族羣民族主義國家，因此共有80種以上語言同30種文字。中國各民族嘅語言喺語言系屬分類上嚟講，分別就系屬於漢藏語系、蒙古語系、突厥語系、通古斯語系、侗泰語系、苗瑤語系、朝鮮語系、印歐語系、南亞語系及南島語系。

由於枕住受到漢語嘅影響，中國嘅少數民族而家多數都可以使用漢語進行交流。除哋唔好計得民族之外，絕大多數民族都有自己嘅語言，都注重保護自己嘅平等嘅語言權利同文化遺產。而且由於枕住嘅交流合作，對於語言嘅影響好大。有民族同其他民族一齊使用同一種語言。

中華人民共和國成立後，政府官方為兼顧語言使用嘅實際需要，1955年全國文字改革會議上將現代標準漢語確定為「普通話」，並廢除「國語」呢一稱呼。而家中華人民共和國嘅法律上冇規定任何官方語言同國語，只規定咗普通話為「國家通用語言」。且政府官方強調「國家通用語言」同「法定語言」「國語」嘅分別，唔贊成將普通話視作「官方語言」。同時也有網民同學者指出，將漢語或普通話稱為「中文」或「國語」係對漢族及少數民族嘅歧視及不尊重。但即管咁，香港特別行政區政府同澳門特別行政區政府都將漢語稱為「中文」，并喺政府官方網站标注。

喺中華民國台灣，政府過往未曾法定「國語」，但於官方上實際以中華民國國語為主，「」並非官方語言。中華民國政府於2017年5月26號法定台灣原住民嘅語言為國家語言，並於2017年12月29日法定客家語為國家語言，而關於國家語言政策嘅《國家語言發展法》定義「國家語言」範疇係指台灣各固有族群使用嘅自然語言同台灣手語，並於2018年12月25號正式三讀通過，所有台灣本土固有語言均成為國家語言。

## 各地官方、法定、正式或國家語言
*中國大陸
**根據《中華人民共和國國家通用語言文字法》嘅規定——現時中國大陸嘅國家通用語言文字係普通話同規範漢字（簡化字）。
**根據《中華人民共和國行政訴訟法》嘅規定——現時中國大陸嘅語言文字係國家通用語言文字（普通話同規範漢字）同少數民族語言文字。
*香港
**香港嘅法定語文係中文（使用繁體字書寫，口語並無規範，一般使用粵語）同英語。

* 澳門
** 澳門嘅正式語文係中文（使用繁體字書寫，口語並無規範，一般使用粵語）同葡萄牙語。

* 
** 嘅實際官方語言係中華民國國語（使用正體字書寫）。
** 根據中華民國《國家語言發展法》嘅規定——台灣台語、台灣客語、台灣原住民語言等本土語言亦都係佢國家語言之一。

## 註
星光BC

**星光BC**（）係馬爾他納沙爾嘅職業籃球球會，依家打緊馬爾他甲一籃球聯賽。

## 參考
鼠兔科

**鼠兔科**（學名：*Ochotonidae*）係兔形目下嘅一個科，有兩個屬，分別係意大利鼠兔屬（*Prolagus*）同鼠兔屬（*Ochotona*）。
岑寶兒

**岑寶兒**（，），係香港女性電視演員同主持人，前無綫電視同香港電視網絡女藝員，因常被人感覺魂遊太虛而被冠上花名「阿夢」。

## 演出作品
### 電視劇（[[無綫電視]]）
#### 2001年至2002年
*皆大歡喜 飾 桂枝

#### 2002年
*騎呢大狀 飾 如意
*我要Fit一Fit 飾 琪琪（Sheila）
*烈火雄心II 飾 梁愛芬（Fanny）
*談判專家 飾 彭國寶
#### 2003年
*皆大歡喜 飾 李桂枝（Gigi）
*美麗在望 飾 沈德寶（Debbie）

#### 2004年
*金枝慾孽 飾 妓女
#### 2005年
*甜孫爺爺 飾 Wing
#### 2006年
*天幕下的戀人 飾 周文燕
*潮爆大狀 飾 林家琪
*女人唔易做 飾 晶秘書
*高朋滿座 飾 阿—
*男人之苦 飾 MiMi
*法證先鋒 飾 潔
*愛情全保 飾 護士
*刑事情報科 飾 Carol
*鳳凰四重奏 飾 Ada
*肥田囍事 飾 相睇女
*東方之珠 飾 歌迷

#### 2007年
*迎妻接福 飾 開心
*寫意人生 飾 Agnes
*天機算 飾 法拉圖
*爸爸閉翳 飾 Eva
*鐵咀銀牙 飾 金妹
*通天幹探 飾 方 玲（十八妹）（姜雅如之下屬）
*同事三分親 飾 Mandy（第128集）
#### 2008年
*師奶股神 飾 售貨員
*和味濃情 飾 Suki
*甜言蜜語 飾 Mary
*珠光寶氣 飾 蘇敏
#### 2009年
*巾幗梟雄 飾 彭嬌（少女）
*老婆大人II 飾 服裝店店員 (第22集)
*烈火雄心3 飾 May（容少意之好友兼同屋主）（第15集）
*有營煮婦 飾 靜
*美麗高解像 飾 李雪琪（Suki）

#### 2010年
*老友狗狗 飾 周蕙娟（年青）
*飛女正傳 飾 Helen
*蒲松齡 飾 春桃
*讀心神探 飾 Ceci
*刑警 飾 陳惠媚（第2-3集）
*依家有喜 飾 Jenny
*誘情轉駁 飾 美女（第11集）

#### 2011年
*依家有喜 飾 情緒化靚女
*隔離七日情 飾 朱玉芬
*駁命老公追老婆 飾 傅星夢
*誰家灶頭無煙火 飾 護士（第32集）
*紫禁驚雷 飾 秋菊
*法證先鋒III 飾 Katy（第26-27集）
*天與地 飾 Judy
#### 2012年
*4 In Love 飾 娜
*盛世仁傑 飾 翠蓮
*耀舞長安 飾 林夢琴
*拳王 飾 方麗芬（Ann）
*心戰 飾 艷女（第12集）
*造王者 飾 秀娟
*大太監 飾 嘉盈

#### 2014年
*叛逃 飾 護士（第9-10集）

### 電視節目（無綫電視）
*宇宙無敵獎門人（2000年至2001年）
*繼續無敵獎門人（2005年）

### 電影
*2002年：每天嚇你八小時 飾 阿夢
*2004年：絕世好賓
*2005年：千杯不醉
*2006年：春田花花同學會 飾 飲食節目女藝員（2）
*2006年：天生一對 飾 孕婦
*2012年：2012我愛HK喜上加囍 飾 年青情侶
*2023年：說笑之人 飾 一樓一

## 註

## 參考資料

## 出面網頁
*Josephine Shum 岑寶兒個人論壇
*
*
*
*
林肯紅魔鬼

**林肯紅魔鬼**（）係直布羅陀一間職業足球球會，依家踢緊直布羅陀超級足球聯賽。

## 榮譽
*橫布羅陀超級足球聯賽冠軍：1984–85年、1988–89年、1989–90年、1990–91年、1991–92年、1992–93年、1993–94年、2000–01年、2002–03年、2003–04年、2004–05年、2005–06年、2006–07年、2007–08年、2008–09年、2009–10年、2010–11年、2011–12年、2012–13年、2013–14年、2014–15年、2015–16年、2017–18年、2018–19年、2020–21年、2021–22年、2022–23年、2023–24年
*巨岩盃冠軍：1985–86年、1988–89年、1989–90年、1992–93年、1993–94年、2001–02年、2003–04年、2004–05年、2005–06年、2006–07年、2007–08年、2008–09年、2009–10年、2010–11年、2014年、2015年、2016年、2021年、2021–22年、2023–24年
*直布羅陀超級盃冠軍：2001年、2002年、2004年、2007年、2008年、2009年、2010年、2011年、2014年、2015年、2017年、2022年

## 參考


## 連出去
*官方網站
新聖徒

**新聖徒**（）係威爾斯奧斯沃斯特里一間職業足球球會，依家踢緊威爾斯超級足球聯賽。

## 榮譽
*威爾斯超級足球聯賽冠軍：1999–2000年、2004–05年、2005–06年、2006–07年、2009–10年、2011–12年、2012–13年、2013–14年、2014–15年、2015–16年、2016–17年、2017–18年、2018–19年、2021–22年、2022–23年、2023–24年
*威爾斯冠軍：1996年、2005年、2012年、2013–14年、2014–15年、2015–16年、2018–19年、2021–22年、2022–23年
*威爾斯聯賽盃冠軍：1994–95年、2005–06年、2008–09年、2009–10年、2010–11年、2014–15年、2015–16年、2016–17年、2017–18年、2023–24年
*威爾斯超級盃冠軍：2007年

## 參考


## 連出去
*官方網站
澳門特別行政區政府

（葡萄牙語：**Governo da Região Administrativa Especial de Macau da Rep ú blica Popular da China**），簡稱**澳門特別行政區政府**、**澳門特區政府**或**澳門政府**，係中華人民共和國澳門特別行政區嘅行政機構，其政府首長係澳門特別行政區嘅行政長官，對中華人民共和國中央人民政府（國務院）負責。澳門特別行政區政府喺1999年12月20日正式成立，取代咗原來嘅葡屬澳門政府。

## 註
RPG 製作大師

**RPG 製作大師**（；）係一隻用嚟整 RPG 嘅軟件系列，宗旨係為咗唔多識寫程式嘅一般玩家而設，畀佢哋可以自己整 RPG。

## 睇埋
*Javascript
香港賣淫業

，別稱**香港性交易產業**，係香港嘅性服務行業及相關產業嘅統稱。性交易喺香港本身係合法嘅，但組織及操縱性交易活動係非法嘅。相關法制類似於英國，性工作者及接受性服務嘅個體都係合法嘅，操控性工作者則屬違法。香港並冇設立法定嘅紅燈區供有關行業經營性服務，但較著名嘅性服務經營地區，包括旺角嘅砵蘭街、上海街同新填地街，深水埗福華街，油麻地廟街，大角咀，以及尖沙咀香檳大廈等地。

收費一般以妓女質素而定，部分嘅妓女會以擁有長腿、巨乳為賣點增加收費，亦有妓女喺嫖客提出特別要求時加收費用。低檔次及低收費嘅妓女喺提供性服務時可能會着衫，只脫去下身嘅衣物露出陰道進行陰道交，如要求脫光所有衫就可能要加收費用。另外，如要求進行陰道性交以外嘅服務，或者唔喺「套餐」範圍內嘅其他性服務，例如口交、肛交、乳交等，費用亦會增加。

## 參考
希思內閣

**希思內閣**，係1970年6月19號上任，接替威爾遜二次內閣。

1970年6月大選，本來民調工黨領先，但選舉結果保守黨意外過半，希思成功組閣。

內閣延至1973年受石油危機引發衰退，希思解散國會後，選回國會無黨過半，希思無法與自民黨組成聯合內閣，工黨組成少數內閣。

## 內閣人事

## 參考資料及備註
砵蘭石

**砵蘭石**（英文：Portland Stone）係一種石灰岩（Limestone）地質組（Geological Formation），正式嘅名係**砵蘭石組**（Portland Stone Formation），可以追溯到侏羅紀後期（Late Jurassic）嘅 Tithonian時代，喺英國多實郡嘅砵蘭島開採。

砵蘭石喺英國廣泛使用嘅建築石材，特別係倫敦嘅主要公共建築物，例如聖保羅大教堂同埋白金漢宮。砵蘭石亦都出口去好多國家，連紐約市嘅聯合國總部都用緊。

## 地質學
砵蘭石係喺海嗰度形成，喺陸地附近嘅淺而且暖嘅亞熱帶海近地面嗰度形成（有證據話係由浮木化石形成），屬於沉積岩。當海水被太陽加熱嗰陣，啲水嘅溶解氣體容量就會降低；因此，溶解嘅二氧化碳（CO2）會以氣體嘅形式釋放出嚟。然後水入面嘅鈣同碳酸氫離子就可以結合，形成碳酸鈣（CaCO3）並且沉澱咗喺海底。喺硬水嘅地方，熱水煲裡面會積聚石灰，呢個過程同砵蘭石嘅形成好相似。

碳酸鈣係大部分石灰岩嘅主要成分。 大量嘅碳酸鈣沉澱形成咗一種叫做方解石嘅細小晶體，呢啲方解石積聚之後，形成石灰泥（叫做微晶，Micrite），呢啲微晶覆蓋咗海底。沙或者有機碎片嘅小粒子，例如貝殼碎片，形成咗一個「核心」（nucleus），當呢啲「核心」喺泥濘嘅微晶嗰度滾動嗰陣，「核心」就會俾一層方解石包覆住。 砵蘭石嘅礦物硬度係莫氏硬度（Mohs scale of mineral hardness）嘅3.5。

方解石逐漸積聚（透過增生）喺貝殼碎片嘅周圍，形成同心層，形成細珠仔（直徑小於0.5毫米）。呢個過程同雪球喺雪地入面滾動嗰陣變大嘅方式好相似。隨住時間嘅推移，幾億個呢啲細珠仔，叫做「 ooids 」或者「 ooliths 」（嚟自希臘文，意思係「蛋形」或者「蛋石」），由更多嘅方解石黐埋一齊（或者叫石化，Lithified），形成叫做砵蘭石嘅卵石石灰岩。砵蘭石嘅水泥化程度係，石頭嘅水泥化程度足夠好，令到佢可以抵抗風化，但係，另一方面，佢哋嘅水泥化程度又唔夠好，令到石工唔可以好輕易咁加工（切割同雕刻）。呢個就係點解砵蘭石好多時都係用嚟整紀念碑同埋做建築石材嘅其中一個原因。 Geoff Townson 對砵蘭岩進行咗三年嘅博士研究，係第一個描述斑塊礁面同多實郡嘅沉積岩細節嘅人。修咸頓大學海洋與地球科學學院嘅 Ian West 喺由 Albion Stone plc 開采砵蘭石床之前，完成咗對 Withies Croft 采石場嘅詳細地質調查。
## 使用歷史
喺羅馬時期開始就已經喺砵蘭嗰度開採石頭，並喺14世紀已經有運去倫敦賣。 採石喺17世紀初開始成為一個行業，而開採到嘅砵蘭石運去倫敦，用嚟起英國建築師伊尼高鍾斯（Inigo Jones）設計嘅國宴廳（Banqueting Hall）。克里斯多佛·雷恩選擇用砵蘭石嚟起聖保羅大教堂，對砵蘭嘅採石場嚟講有好大嘅推廣作用，令到砵蘭石成為倫敦建築石材嘅首選。砵蘭島由1865年開始就透過鐵路連接到全國各地。艾比恩石材公司（Albion Stone）喺1984年起就開始開採砵蘭島嘅石材。砵蘭石材有限公司（Portland Stone Firms Ltd）從1994年開始就開採砵蘭島嘅石材。
## 用咗砵蘭石嘅建築物

## 參考
袋鼬目

**袋鼬目**（學名：Dasyuromorphia）係澳洲有袋總目之下一個目，包含大部分肉食性有袋類哺乳動物，包括袋鼬。
鳥語

，又稱**語**，係雀講嘅語言，喺神話故仔中，經常畀定義為一種神秘嘅語言。

由於古代科技所限，人類並唔證實雀系咪真正有能够傳遞意涵嘅語言。隨著現代科技嘅發展，人類已經可以證明動物之間存在資訊嘅傳遞，如聲、動作同化學瀡。雀嘅嗚叫都系動物之間傳遞資訊嘅一種方法，唔同嘅嗚叫聲表達住唔同嘅意義架。甚至有研究錶鳥語中都存在住語法。

喺中國嘅通俗文化，習慣將聽唔明嘅語言（常指非官話嘅語言）稱為「鳥語」，追其來源，自先秦起就有呢種講法。譬如有啲北方人就經常貶抑粵語做「鳥語」。

## 註
祈使語氣

**祈使語氣**（；）係一種語氣。一句**祈使句**會要求對方做某啲嘢，呢種語句可以係硬性嘅命令，又可以係哀求式嘅——想像啲人向上帝**祈**禱。

祈使句通常會省略主語，直接向住聽嘅人講，有異於就噉描述事物嘅陳述句。呢點適用於好多隻話，例如粵語、標準官話同埋主流歐洲語言（包括英文）都係噉。

## 粵語

喺粵語當中，祈使句可以係動詞加個賓語（VO）噉嘅款，不過有時亦可以係動詞-賓語-主語（VOS）噉嘅款。呢啲語句省略咗主語，而個主語通常假定咗係聽嘢嗰一方。例句：
:
:

粵語有唔少句尾助詞可以配祈使句，例如**啦**就被指可以令句嘢「軟化」，聽落冇咁似強硬嘅命令：

:

## 睇埋
*陳述句
*語用學
*文法範疇
嬰猴科

**嬰猴科**（學名：*Galagidae*），又叫**叢猴科**，係哺乳綱靈長目嘅一科，啲動物原生於非洲大陸。
能登半島

**能登半島**（のとはんとう）係由日本北陸地方嘅中間位置向北伸出去日本海嘅一個半島。呢個半島係日本海沿岸線上，突出面積最大嘅一個。因為喺近世以前呢度大部分都係屬於能登國，所以就咁叫呢個名。
楊榮

**楊榮**（），字**勉仁**，福建建甌人，係明朝嘅大臣。1402年明成祖繼位後佢入內閣做咗大學士，直到英宗初年過身。佢喺當時同埋楊士奇、楊溥俾啲人稱做「**三楊**」。

## 參考資料
*《明史／巻148》
威爾遜三次內閣

**威爾遜三次內閣**，1974年3月4號開始組成，接替希思內閣。

因保守黨無法贏得1974年3月大選，工黨也只係可以組成少數內閣。

延至10月威爾遜決定提早解散國會，結果獲得足夠多數組成四次內閣。

## 內閣人事

## 參考資料及備註
威爾遜四次內閣

**威爾遜四次內閣**，1974年10月10號開始組成，接替威爾遜三次內閣。

經歷1974年兩次選舉，工黨可以單獨過半組閣。

內閣延至1976年3月，威爾遜突然宣佈辭職，卡拉漢贏得工黨黨魁選舉，得以組閣。
## 內閣人事

## 參考資料及備註
非洲蝟目

**非洲蝟目**（學名：Afrosoricida，拉丁文同希臘文嘅合成詞，意意係「睇落似非洲鼩鼱」）又叫**非洲鼩目**，係哺乳動物嘅一個演化支，包含非洲南部嘅金毛鼴科、馬達加斯加嘅馬島蝟科同非洲西部到中東部嘅獺鼩科，全部都係小型食蟲動物。
象鼩

**象鼩**係一類非洲原住嘅食蟲哺乳動物，屬於象鼩目（Macroscelidea）。佢哋有好似象嘅長鼻。佢哋廣泛分佈喺南部非洲，由納米比沙漠到南非同大森林都有。其中北非象鼩生活喺非洲西北部半乾旱同多山嘅地區入面。
中國石油公司

**中國石油公司**（**Chinese Petroleum Corporation**），而家叫**台灣中油**（**CPC Corporation**），係中華民國一間石油公司，1946年喺上海創立，1949年總部搬到臺北。2007年受時任總統陳水扁推行「臺灣正名」政策影響，改用而家個名。
土豚科

**土豚科**（學名：Orycteropodidae）係**管齒目**（Tubulidentata）嘅唯一科，史前有幾個屬，現存得返1種，就係土豚（*Orycteropus afer*）。只分佈喺非洲。無蹄、有鋒利嘅爪，以動物性食物為主食。
迷惘

**迷惘**，又叫**迷惑**、**困惑**，喺醫學上係種帶住迷失同唔明白嘅精神狀態，譬如有啲事諗極都諗唔通。
何謨內閣

**何謨內閣**，係1963年10月19號開始組成，接替麥美倫二次內閣。

1963年，首相麥美倫係內閣性醜聞同誤診絕症困擾下辭職，保守黨當時未有機制選出黨魁，而副首相布特勒、財相毛德齡以及樞密院議長許琛子爵互不相讓之下，麥米倫向女皇伊麗莎白二世提請外相何謨伯爵組閣。

何謨伯爵需要辭去上議院爵位，參與下議院議席補選，以求名正言順。但內閣延至一年後國會夠期改選，醜聞困身之下，敗選與工黨，威爾遜得以組閣。

## 內閣人事

## 參考資料及備註
眼鏡猴屬

**眼鏡猴屬**（學名：*Tarsius*）係靈長目眼鏡猴科嘅一屬，已知包含大約11個現存物種。

## 參考資料
狐猴型下目

**狐猴型下目**（學名：Lemuriformes）係哺乳綱靈長目嘅一個下目，屬於原猴亞目。佢包括馬達加斯加嘅狐猴，同埋非洲同亞洲嘅嬰猴科同懶猴科。
後悔

**後悔**係指對自己之前做嘅決定唔滿意嘅一種情感，覺得個決定係錯嘅，如果有得再揀，一定唔會再做同一決定。
## 睇埋
*內疚
*自責
*耍冧
威爾遜一次內閣

**威爾遜一次內閣**，1964年10月16號開始組成，接替何謨內閣。

威爾遜領導嘅工黨，係1964年大選險勝，得4席多數。

1966年，威爾遜決定解散內閣，以獲得更大多數成功，得以組成威爾遜二次內閣。

## 內閣人事

## 參考資料及備註
威爾遜二次內閣

**威爾遜二次內閣**，1966年3月31號開始組成，接替威爾遜一次內閣。

威爾遜席1966年提早解散國會，以贏得更大多數執政。

然而係1970年解散國會之時，雖然民調工黨領先，但最後保守黨贏得30席多數，得以組成希思內閣。

## 內閣人事

## 參考資料及備註
分配地

**分配地**（英文：allotment ），係一種歐洲（尤其係英國）好流行嘅社區農場形式，通常係由政府以成本價分配俾當地居民嘅一塊地，用嚟俾個人做耕種、非商業園藝用途，用嚟種植農作物嚟食，通常係一塊唔係喺自己屋企嘅廚房花園。呢類地皮係政府或者社區將一塊大嘅地，細分成幾個或者可以多達幾百個細嘅土地，然後分配俾想自己種嘢嘅個人或者家庭。分配地喺英國比較流行嘅原因係英國相對於其他歐美國家，住大廈單位（apartment）嘅人比較多，即使係住排屋（Terraced house）佢哋既花園都比較細，當佢哋想自己種菜嘅話，就只能夠另外搵地方，而地方政府為咗順應民意，滿足居民嘅需求，就將部分土地用輪候嘅方式，分配俾居民。分配地係居民自己耕種自己分配到嘅地，同其他社區花園（community garden）形式唔同，社區花園係成個社區嘅一班人集體照顧同一塊地。喺啲唔用「分配地」呢個詞嘅國家，例如美國，佢哋所謂「社區花園」，好可能係指兩種完全唔同嘅農場模式：個別嘅小型種植地，或者由一班人集體種植嘅一大塊地。

分配地有時亦都會叫做「勝利花園」（Victory gardens），特別係當嗰個社區花園可以追溯到第一次或者第二次世界大戰嘅時候。喺戰爭期間，歐美（尤其係美國、英國、加拿大、德國）都推行「勝利花園」，鼓勵啲居民喺私人住宅嘅花園同埋公園種菜，呢啲花園又叫做「戰爭花園」（war gardens）、「防禦菜田」（food gardens for defense）用嚟減輕打仗時嘅食品供給壓力。

個別分配地嘅大細通常係適合一個家庭嘅需要，而通常塊地會有一個用嚟放工具同避雨嘅棚屋，喺特殊嘅情況之下，尤其係私人嘅分配地，甚至有一個用嚟做夏天或者週末住嘅屋仔。 有時分配地嘅個別種植者會組織成一個協會，呢個協會會向一個可能係公共、私人或教會實體嘅業主租用或者授權一塊地，而呢個業主通常會規定啲地只可以用嚟做種植（即係種菜、生果或者花），但係唔可以當做永久住所用途，通常土地用途分區（Zoning）規則亦都有呢啲要求。分配地嘅種植者通常要向協會交少少會費，同埋要遵守相應嘅章程同細則。但係，會員資格令佢哋有權享有分配地相關嘅民主權利。

## 參考
高級首席地政主任

**高級首席地政主任**（）係香港政府地政總署地政處嘅公務員職位，屬於地政主任職系入面職級最高嘅職位，同時係地政主任同地政督察兩個職系嘅首長，編制一人，職級係首長級薪級第1點（D1）。

## 歷史
地政主任職系自1976年4月設立，取代1959年設立嘅田土督察（）職系，初期隸屬新界政務署各區理民府，到咗1982年4月地政總署成立之後改為隸屬地政總署。地政主任職系本身設有地政主任、高級地政主任、總地政主任、首席地政主任四個職級。到咗1995年12月，香港政府響應地政主任會嘅提議，向立法局人事編制小組委員會提出建議，決定喺首席地政主任之上設立高級首席地政主任，提升原來嘅首席地政主任(總部)職位。新職級作為地政主任同地政督察嘅職系首長，主管地政處入面嘅高級首席地政主任(總部)辦事處，成為地政主任職系最高職級，亦係呢個職系入面唯一嘅首長級職位。首任高級首席地政主任係黃達昇，佢喺1996年1月由首席地政主任(總部)晉升為高級首席地政主任(總部)，至到2001年3月退休。

## 歷任高級首席地政主任
#黃達昇 ()：1996年—2001年
#吳文輝 ()：2001年—2007年
#陸長銓 ()：2007年—2008年
#林華勝 ()：2008年—2010年
#莊東興 ()：2010年—2012年
#張立華 ()：2012年—2015年
#呂婉華 ()：2015年—2021年
#梁閏興 ()：2021年—2023年
#黃劍偉 ()：2023年—2025年
#林熾輝 ()：2025年—

## 參考資料
一般職系處

**一般職系處**（）係香港政府公務員事務局嘅內部機構，負責管理行政主任、文書主任、文書助理、私人秘書等屬於一般職系嘅公務員，由首長級薪級第3點（D3）嘅一般職系處長主管，處長亦係一般職系公務員嘅職系首長，由政務職系或者行政職系出身嘅公務員出任。

## 歷史
一般職系公務員早期由首席助理銓敍司負責管理，之後改由同樣屬於首長級薪級第2點嘅高級首席行政主任負責管理。1993年7月，香港政府喺公務員事務科入面設立D3級嘅一般職系處長職位，作為一般職系公務員嘅職系首長，首任處長係當時嘅副公務員事務司黎蕭寶珍。到咗1994年，公務員事務科正式成立一般職系處。一般職系處而家設有行政職系組、文書及秘書職系組、培訓及發展組同埋公務員考試組，負責超過三萬個一般職系公務員嘅招聘、管理同培訓。政務職系亦都屬於一般職系，但係職級高於其它一般職系（最高可以升到D8級常任秘書長），唔歸入一般職系處管理。

## 歷任一般職系處長
#黎蕭寶珍 ()：1993年—1994年
#何宣威 ()：1994年—1995年
#劉國康 ()：1995年—2003年
#卓永興 ()：2003年—2006年
#陳念德 ()：2006年—2012年
#陳炳輝 ()：2012年—2016年
#李柏康 ()：2016年—2018年
#陳信禧 ()：2018年—

## 攷
茨城新聞845

《**茨城新聞845**》（）係《NHK新聞》嘅茨城縣地區新聞節目，由NHK水戶放送局製作，喺茨城縣NHK綜合播出。

即使喺茨城縣內，特別係喺該縣嘅南部同西部地區，亦都無法根據中繼站接收當地播出，因此需要採取安裝額外天線等措施。

## 攷
列加斯

**列加斯**（）係拉脫維亞里加一間職業足球球會，依家踢緊拉脫維亞超級足球聯賽。

## 榮譽
*拉脫維亞超級足球聯賽冠軍：2021年、2023年
*拉脫維亞盃冠軍：2019年、2021、2024  年

## 參考


## 連出去
*官方網站
2030年冬季奧林匹克運動會

**2030年冬季奧林匹克運動會**，係2030年將會舉行嘅冬季奧林匹克運動會，係第26屆現代冬季奧運會。

國際奧委會喺2024年7月24號舉行嘅國際奧委會第142次全體大會入便，決定由法國嘅法國阿爾卑斯山地區（包括格勒諾勃、白朗峰霞慕尼、安錫、尚貝里、埃維昂萊班、阿爾貝維爾）主辦，會期係2030年2月1號到2月17號。
2024年夏季傷殘奧林匹克運動會

**2024年夏季傷殘奧林匹克運動會**，係第17屆夏季傷殘奧林匹克運動會，舉行日期係2024年8月28號到9月8號，喺法國巴黎舉行，口號係「殘奧更開放」。

## 比賽項目
根據身體障礙人士嘅特點，2024年夏季傷殘奧林匹克運動會總共設有22個項目，549個小項：
* 射箭（9）
* 田徑（164）
* 羽毛球（16）
* 硬地滾球（11）
* 扒獨木舟（10）
* 單車運動（51）
* 騎術（11）
* 盲人足球（1）
* 盲人門球（2）
* 柔道（16）
* 舉重（只限下肢傷殘）（20）
* 扒艇（5）
* 射擊運動（13）
* 游水運動（141）
* 乒乓波（31）
* 跆拳道（10）
* 三項鐵人（11）
* 坐式排球（2）
* 輪椅籃球（2）
* 輪椅劍擊（16）
* 輪椅欖球（1）
* 輪椅網球（6）

## 參與國家或地區
2024年巴黎傷殘人士奧運會共有170個國或地區派出代表團參與賽事（包括難民代表團同埋中立代表團），當中包括4,463位運動員。

## 吉祥物
2024年巴黎傷殘人士奧運會吉祥物係弗里熱（Phryges），同2024年巴黎奧運會吉祥物Phryges係同一款設計，唔同嘅係殘奧版嘅右腳裝上義肢，係傷殘人士奧運會歷史上，頭一個裝上義肢嘅吉祥物。

## 獎牌榜頭五位
生熟程度

**生熟程度**（**Doneness**），簡稱**熟度**，日常溝通叫**幾成熟**，係指肉食（絕大多數係指牛扒）煮到幾熟。皆因好多人唔會將牛扒煮到全熟，所以需要搞清楚個熟度。

## 常見熟度
* 全生（Raw）：完全未煮過嘅生牛肉，呢種做法只會用喺某啲菜式例如韃靼牛肉、基特富（Kitfo，埃塞俄比亞菜餚）或生牛肉沙律。
* 一成熟（Rare）：僅表面煎熟，呈灰啡色，切面為血紅色，裏面溫度約 48.9 °C（120 °F）。
* 三成熟（Medium-Rare）：外圍呈灰啡色，切面為血紅色，裏面溫度約 52.2 °C（126 °F）。
* 五成熟（Medium）：外圍呈灰啡色，切面為粉紅色，裏面重有血紅色，溫度約 57.2 °C（135 °F）。
* 七成熟（Medium-Well）：大部分呈灰啡色，裏面係粉紅色，溫度約 62.8 °C（145 °F）。
* 全熟（Well-Done）：表面少少燒燶，切面完全為灰啡色，裏面溫度約 73.9 °C（165 °F）。用免治牛肉整嘅漢堡扒一般會建議去到呢個熟度。

## 睇埋
*肉溫度計
肉溫度計

**肉溫度計**（**Meat thermometer**），俗稱**肉探針**，係煮食用嘅溫度計，用嚟量度一大嚿肉食（譬如牛扒）嘅中心溫度，判斷佢嘅生熟程度。
肉餅

**肉餅**（**Patty**）係將免治肉整成一大塊扁身嘅狀態，通常都係圓餅形。漢堡扒就係一種典型嘅肉餅。蒸肉餅亦係粵菜入面嘅家常餸菜。
## 睇埋
*肉丸
*魚餅
*蝦餅
*蟹餅
泰式肉碎煎蛋飯

**泰式肉碎煎蛋飯**（**Phat kaphrao**或者**Pad krapow**）係泰國菜式，主要用到九層塔葉炒香肉碎（通常係豬肉），再配一隻煎蛋同一份白飯。因為泰文發音似「打拋」，又通常用豬肉，所以又有個譯名叫「**打拋豬**」。

## 睇埋
*免治 (澳門菜)‎
牛扒薯條

**牛扒薯條**（**Steak frites**）係法國同比利時常見嘅菜式，用煎牛扒配炸薯條，再跟埋醬汁（譬如荷蘭汁、賓利士汁）。舊時傳統係比較多用牛冧扒，不過而家就會常用肉眼扒。
原條粟米

**原條粟米**（**Corn on the cob**）係種粟米嘅食法，未有事先將粟米粒由粟米芯拆出嚟，而係成條粟米（唔包括根同葉）煮熟就噉食。為咗方便食用，好多時會插支籤入粟米芯，用手揸住支籤食。
## 睇埋
*炸熱狗
炒洋蔥

**炒洋蔥**（**Sautéed onion**）係炒香咗嘅洋蔥碎，通過梅納反應令洋蔥變成焦糖色，帶甜味同香味。炒洋蔥可以做西餐伴碟配菜，亦可以做漢堡包同三文治嘅配料。
## 睇埋
*炒蘑菇
*洋蔥圈
*油蔥酥
炒蘑菇

**炒蘑菇**（**Sautéed mushrooms**）係炒香咗嘅蘑菇碎。炒蘑菇係紅酒燉雞、紅酒燴牛肉啲法國菜用到嘅配料，又可以做西餐伴碟配菜，亦可以做漢堡包同三文治嘅配料。
## 睇埋
*炒洋蔥
合成牛扒

**合成牛扒**（**Restructured steak**）係指用牛肉塊、牛脂同食用黏合劑去砌一塊牛扒，用平價嘅肉去模仿貴價牛扒。由於經過人工合成過程，食物安全風險同用免治牛肉整嘅漢堡扒同級，一定要煮到全熟。
施捷

**施捷**（）係斯洛文尼亞采列一間職業足球球會，依家踢緊斯洛文尼亞甲組足球聯賽。

## 榮譽
*斯洛文尼亞甲組足球聯賽冠軍：2020年、2024年
*斯洛文尼亞盃冠軍：2005年

## 參考


## 連出去
*官方網站
*UEFA
彭尼維茲

**彭尼維茲**（）係立陶宛賓拿法斯一間職業足球球會，依家踢緊立陶宛超級足球聯賽。

## 榮譽
*立陶宛超級足球聯賽冠軍：2023年
*立陶宛盃冠軍：2020年 、2025年
*立陶宛超級盃冠軍：2021年、2024年

## 參考


## 連出去
*官方網站
司徒乃鍾

****(Nigel Szeto)，香港親中派人士兼藝術家。

## 部分公職
*兩岸和平發展聯合總會第四、五屆顧問
*香港美協會員
*香港中華文化總會副理事長/常務理事
*中國美術家協會會員
*廣東省美術家協會副主席
*中國畫學會理事
*廣東省中國畫學會創會理事
*江門市中國畫學會名譽會長
*香港港澳台美協主席
*香港廣州社團總會第三屆常務會董

## 家庭

* 佢老豆係嶺南派畫家司徒奇。

## 政治立場
佢係香港親中派嘅成員，支持北京未經諮詢或香港人同意，強行訂立嘅《港版國安法》，曾經參與公開聯署支持，話國安法係「定海神針」。

佢又曾經形容喺爭取民主同捍衛法治嘅香港反送中運動嘅參與者係激進暴力分子。

## 參考來源
2024香港小姐 女·遊記

《**2024香港小姐 女·遊記**》（）係香港無綫電視嘅遊埠節目，亦係2024年度香港小姐競選相關節目，喺香港時間2024年8月26號到9月6號逢禮拜一到五22:30到23:05喺翡翠台播。十五位候選港姐佳麗分成五組，分別去內蒙古、塞班、菲律賓、星加坡同留守香港。

## 每集內容

## 節目調動
*2024年8月30號：原定由於錄播《奧運健兒大匯演》，所以停播一次；最後因為嗰個節目改做另一時段直播，所以取消停播安排。

## 出面網頁
*2024香港小姐 女·遊記 | TVB 無綫電視
巴沙克舒希

**巴沙克舒希**（）係土耳其伊斯坦堡一間職業足球球會，依家踢緊土耳其超級足球聯賽。

## 榮譽
*土耳其超級足球聯賽冠軍：2020年

## 參考


## 連出去
*官方網站
顏俊文

****，香港親中派人士。
## 部分公職
*中國和平統一促進會香港總會常務副會長
*香港福建社團聯會副主席
*2018年1月獲委任為貴州省政協委員（香港委員）
*香港泉州市社團聯合總會會長
## 政治立場
佢係香港親中派嘅成員，曾經公開支持大幅度削減直選議席嘅所謂「完善選舉制度」，以及排除非建制派嘅所謂「愛國者治港」，又曾經公開讚揚中國共產黨同習近平。

## 參考來源